hotchpotch/miracl-hf-unified huggingface dataset:
การระเบิดที่ตุงกุสคา
การระเบิดที่ตุงกุสคา หรือ เหตุการณ์ตุงกุสคา () เป็นการระเบิดอย่างรุนแรง ที่เกิดขึ้นบริเวณที่ราบลุ่มแม่น้ำพอดกาเมนนายาตุงกุสคา (Podkamennaya Tunguska River) ไซบีเรีย จักรวรรดิรัสเซีย (ปัจจุบันคือ กราสโนยาร์คไคร ตอนกลางของรัสเซีย) เมื่อเวลาประมาณ 7.12 น. วันที่ 30 มิถุนายน พ.ศ. 2451 ตามเวลาท้องถิ่น (GMT+7 ตามเวลาในประเทศไทย)
แม้ว่าสาเหตุยังคงเป็นประเด็นถกเถียง แต่การระเบิดคล้ายมากกับการระเบิดคลื่นอัดอากาศจากการแตกตัวของอุกกาบาตหรือดาวหางขนาดใหญ่ ที่ความสูงเหนือพื้นผิวโลก 5-10 กิโลเมตร (3-6 ไมล์) แม้ว่าการระเบิดของอุกกาบาตกลางอากาศก่อนถึงพื้นผิวเกิดขึ้นน้อยกว่าการชนพื้นผิว แต่ก็ยังจัดเป็นการปะทะของอุกกาบาตอีกลักษณะหนึ่ง การศึกษาต่างวาระแสดงหลักฐานตรงกันว่ามีขนาดเส้นผ่านศูนย์กลางอย่างน้อย 10-30 เมตร แต่ขนาดที่แน่นอนอ้างไม่ตรงกัน
ประมาณการว่า การระเบิดนี้มีความรุนแรงเทียบเท่ากับระเบิดทีเอ็นที ระหว่าง 5 เมกะตัน ถึง 30 เมกะตัน หรือประมาณ 1,000 เท่า ของระเบิดปรมาณูที่เมืองฮิโรชิม่า ประเทศญี่ปุ่น การระเบิดเกิดขึ้นกลางอากาศที่ความสูงประมาณ 5-10 กิโลเมตรเหนือพื้นดิน การระเบิดทำให้เกิดแรงสั่นสะเทือนแผ่ออกเป็นวงกว้าง เทียบเท่ากับแผ่นดินไหวที่แมกนิจูด 5.0 ทำลายต้นไม้ประมาณ 80 ล้านต้น กินอาณาบริเวณประมาณ 2,150 ตารางกิโลเมตร
แม้เชื่อกันว่าเหตุการณ์ตุงกุสคาเป็นการปะทะของอุกกาบาตขนาดใหญ่ที่สุดที่มนุษย์สังเกตพบในช่วงประวัติศาสตร์มนุษย์ แต่การปะทะขนาดคล้ายกันนี้พบได้ในพื้นที่มหาสมุทรที่ห่างไกล ซึ่งพลาดการสังเกตพบในช่วงคริสต์ทศวรรษ 1960 และคริสต์ทศวรรษ 1970 เพราะยังไม่มีการคิดค้นระบบตรวจการณ์ทางดาวเทียม
เพชรเจริญ ว.สุรพล
เพชรเจริญ ว.สุรพล หรือนายโดม รักษา เกิดเมื่อ 23 กันยายน พ.ศ. 2523 สถิติการชก 26 ครั้ง ชนะ 6 (น็อค 2) แพ้ 20
สรวงสุดา ลาวัณย์ประเสริฐ
สรวงสุดา ลาวัณย์ประประเสริฐ หรือ น้ำฝน เป็นนางสาวไทย คนที่ 34 ต่อมาก็ได้เป็นนักแสดงเจ้าบทบาทหญิงไทย
สรวงสุดา ลาวัณย์ประเสริฐ มีชื่อเล่นว่า น้ำฝน เกิดในครอบครัวเกษตรกร เป็นชาวอำเภอบ้านนา จังหวัดนครนายก เกิดเมื่อวันที่ 30 กรกฎาคม พ.ศ. 2520 มีพี่น้อง 3 คนเป็นพี่คนโตจบการศึกษาระดับชั้น ม.6 โรงเรียนมาลาสวรรค์พิทยา และปริญญาตรี คณะมนุษยศาสตร์ มหาวิทยาลัยราชภัฏจันทรเกษม ภาควิชาสารนิเทศ ได้เป็นนางสาวไทย พ.ศ. 2540 และได้เป็นตัวแทนสาวไทยไปประกวดนางงามจักรวาล 1997 ที่ สหรัฐอเมริกา
มีผลงานการแสดงละครและภาพยนตร์ อาทิ เช่น มนต์รักอสูร 12 ราศี ขบวนการปุกปุย สวรรค์เบี่ยง ขังแปด เสือคาบดาบ ฯลฯ สรวงสุดามีฐานะเป็นนักแสดง ช่อง 3 ล่าสุดก็ได้แสดงละครเรื่อง รหัสทรชน/กุหลาบร้ายกลายรัก/เพลิงทรนง/เงาพราย/แรงเงา มักได้รับบทแม่
อันเดอร์วอเตอร์เวิลด์ (สิงคโปร์)
อันเดอร์วอเตอร์เวิลด์ (; ) เป็นสถานแสดงพันธุ์สัตว์น้ำตั้งอยู่บนเกาะเซนโทซา ประเทศสิงคโปร์จัดแสดงสัตว์น้ำมากกว่า 2,500 ตัว ใน 250 ชนิด เปิดให้บริการเมื่อปี ค.ศ. 1991
ตั้งอยู่ ณ เลขที่ 80 Siloso Road, Sentosa, Singapore 098969
มีจุดเด่น คือ อุโมงค์กระจกใต้ทะเลความยาว 83 เมตรผ่านฝูงปลาฉลามขนาดใหญ่, การให้บริการฟิชสปา, การแสดงโชว์โลมา และบ่อการแสดงฟอสซิลมีชีวิต ที่สามารถสัมผัสได้ เป็นต้น
เปิดให้บริการทุกวัน ตั้งแต่เวลา 09:00-19:00 นาฬิกา ค่าเข้าชม ผู้ใหญ่ 22.90 ดอลลาร์สิงคโปร์ และเด็ก (3-12 ปี) 14.60 ดอลลาร์สิงคโปร์ 
(เด็กอายุต่ำกว่า 3 ปีไม่เสียค่าผ่านประตู) แต่ในแต่ละส่วนจะมีเวลาเปิด-ปิดไม่ตรงกัน และมีอัตราการให้บริการต่างหาก
อาร์ชดัชเชสมาเรีย แอนนันซิเอต้าแห่งออสเตรีย
อาร์ชดัชเชสมาเรีย แอนนันซิเอต้าแห่งออสเตรีย (13 กรกฎาคม พ.ศ. 2419 - 8 เมษายน พ.ศ. 2504) (พระนามเต็ม:อาร์ชดัชเชสมาเรีย แอนนันซิเอต้า อาเดลเลด เธเรเซีย มิคาเอลล่า แคโรไลน์ หลุยส์ ปิอา อิกเนเชีย แห่งออสเตรีย) ทรงเป็นอาร์ชดัชเชสแห่งออสเตรีย
อาร์ชดัชเชสมาเรีย แอนนันซิเอต้า ประสูติเมื่อวันที่ 13 กรกฎาคม พ.ศ. 2419 พระองค์เป็นพระราชธิดาองค์เล็กใน อาร์ชดยุกคาร์ล ลุดวิกแห่งออสเตรีย และพระมเหสีองค์ที่ 3 ของพระองค์ เจ้าหญิงมาเรีย เทเรซ่าแห่งโปรตุเกส ทรงเป็นหัวหน้าแม่ชีในวิหารแห่งหนึ่งใน กรุงปราก
อาร์ชดัชเชสมาเรีย แอนนาทรงสิ้นพระชนม์เมื่อวันที่ 8 เมษายน พ.ศ. 2504 ณ วาดุซ ประเทศลิกเตนสไตน์ สิริพระชันษา 85 ชันษา ไม่ทรงอภิเษกสมรส
เค็นโด
เค็นโด () เป็นศิลปะการต่อสู้ป้องกันตัวของประเทศญี่ปุ่น เค็นโด มีความหมายว่า"วิถีแห่งดาบ" มีพื้นฐานมาจากการใช้ดาบของพวกซามูไรในสมัยก่อน สืบทอดมากันประมาณ พ.ศ. 1332 เป็นวิชาที่ใช้ดาบไม้ไผ่ ในการฝึก ด้วยกระบวนท่าการต่อสู้ที่รวดเร็ว รุนแรง เด็ดขาด ต่อเนื่อง จึงเป็นที่นิยมไปกว่า เกือบ 30 ประเทศทั่วโลก รวมทั้งประเทศไทย
ฟีดเบิร์นเนอร์
ฟีดเบิร์นเนอร์ (FeedBurner) เป็นผู้ให้บริการระบบจัดการฟีดออนไลน์ เริ่มเปิดใช้งานเมื่อ พ.ศ. 2547 ฟีดเบิร์นเนอร์ให้บริการฟีดผ่านรูปแบบRSS สำหรับผู้สร้างเว็บไซต์โดยเน้นสำหรับผู้เขียนบล็อก และพอดแคสต์ และยังคงมีให้บริการเก็บข้อมูลสถิติ และบริการด้านโฆษณานอกเหนือจากบริการด้านฟีด
ฟีดเบิร์เนอร์เป็นบริการเว็บเซอร์วิซขั้นพื้นฐาน ซึ่งเรียกได้ว่าเป็นการบริการของเว็บ 2.0รูปแบบหนึ่ง ซึ่งทำงานโดยผ่านเอพีไอ ที่ส่งข้อมูลผ่านทางซอฟต์แวร์ให้ผู้ให้บริการอื่นสามารถนำข้อมูลไปใช้ได้ทันที ในปัจจุบัน (ณ 5 ตุลาคม 2550) ฟีดเบิร์นเนอร์มีสมาชิกกว่า 584,832 ที่ให้บริการฟีด ซึ่ง 142,534 รายนั้นให้บริการด้านพอดแคสต์ และวิดีโอแคสต์ ตัวฟีดของระบบที่ส่งออกไปให้บริการนั้น สามารถถูกแก้ไขและเพิ่มเติมข้อมูลได้หลายทางเช่น การทำลิงก์ไปยังเว็บไซต์อื่นไม่ว่า ดิกก์ หรือ del.icio.us
ในวันที่ 3 มิถุนายน พ.ศ. 2550 กูเกิลได้เข้าซื้อกิจการของฟีดเบิร์นเนอร์ ซึ่งภายหลังจากที่กูเกิลได้เข้าซื้อนั้น การใช้งานในฟังก์ชันโปรสองส่วนของฟีดเบิร์นเนอร์ ได้เปิดให้บริการฟรีแก่ผู้ใช้ทั่วไป
ในวันที่ 26 พฤษภาคม พ.ศ. 2554 กูเกิลประกาศว่า APIs ของ FeedBurner จะถูกเลิกใช้ เมื่อวันที่ 2 ตุลาคม พ.ศ. 2555. Google shut down the APIs on October 20, 2012.
และในวันที่ 2 ตุลาคม พ.ศ. 2555 กูเกิล ได้ถอด AdSense สำหรับ Feeds ออก และปิดมันลงเมื่อวันที่ 3 ธันวาคม พ.ศ. 2555
ธันยา แม่มดยอดยุ่ง
ธันยาแม่มดยอดยุ่ง เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 37 ของพรพจน์-รัชนีวรรณ กำกับโดย "พรพจน์ กนิษฐเสน" สร้างจากนวนิยายของ ชลาลัย นอกจากนี้ยังป็นเรื่องแรกของพรพจน์ฟิล์มที่ได้มีการนำเอาเทคนิคพิเศษมาใช้ นอกเหนือจากการยกกองไปถ่ายทำยังต่างประเทศ นับเป็นภาพยนตร์ที่ลงทุนมากเรื่องหนึ่งของพรพจน์ฟิล์ม
ต่อมาถูกนำมาสร้างเป็นละครโทรทัศน์ในปี พ.ศ. 2544 ผลิตโดย กันตนา เขียนบทโทรทัศน์โดย พาฝัน กำกับการแสดงโดย ละลิตา ฉันทศาสตร์โกศล นำแสดงโดย คลาวเดีย จักรพันธุ์, วีรภาพ สุภาพไพบูลย์, คัทรียา กาญจนโรจน์, ดนัย ศรีภิญโญ, ดิษย์ลดา ดิษยนันทน์, ศิริพิชญ์ กฤษณะเศรณี และนักแสดงอีกคับคั่ง ออกอากาศทาง สถานีโทรทัศน์สีกองทัพบกช่อง 7
ธันยา (ลลิตา ปัญโญภาส) ถูกมารดาส่งตัวมาเมืองไทยเพื่อเรียนวิชาแม่มดเพิ่มเติม แต่ด้วยความซุ่มซ่ามของธันยาทำให้เจอกับอัศวิน (เริงฤทธิ์ แมคอินทอช) เป็นจุดเริ่มต้นที่ทำให้เกิดเรื่องราวความรักของเธอและเขาขึ้นมา และธันยาต้องตามหาอาจารย์ของตนให้พบ โดยมีแจ็คและพรรคพวกซึ่งเป็นคู่ปรับของอัศวินกับป่นคนรักอัศวินได้เข้ามาร่วมสร้างความวุ่นวายด้วย
รายชื่อนักแสดงได้แก่
แรงเทียน
แรงเทียน เป็นภาพยนตร์ไทยที่ออกฉายในปี พ.ศ. 2531 เป็นผลงานลำดับที่ ของพรพจน์-รัชนีวรรณ กำกับโดยพรพจน์ กนิษฐเสน จากบทประพันธ์ของ ชลาลัย
ภาพยนตร์เรื่องนี้ได้รับรางวัลพระราชทานพระสุรัสวดี-นักแสดงดาวรุ่งหญิง
เทียนศรี (ลลิตา ปัญโญภาส) ผิดหวังกับความรัก จึงทำให้เธอมองว่าไม่มีผู้ชายคนไหนที่จะจริงใจกับเธอ แล้วเธอต้องมาประสบอุบัติเหตุรถคว่ำ โดยผู้ที่เธอขับรถไปชนก็คือทิวา (พงษ์พัฒน์ วชิรบรรจง) ทิวาให้การช่วยเหลือเทียนศรีทุกอย่าง เพราะเขาเริ่มที่จะชอบเธอ เทียนศรีก็พอจะมีใจให้ แต่วันหนึ่งเธอก็ได้รู้ว่าทิวาเป็นพี่เขยของแฟนเก่าเธอ ทำให้เทียนศรีเสียใจมาก และอยากจะไปจากที่ที่เคยอยู่ ความรักของเขาทั้งคู่จะลงเอยอย่างไร ทิวาจะสามารถทำให้เทียนศรีได้รับรู้ถึงความรักที่เขามีต่อเธอได้หรือไม่ หรือเธอจะจากเขาไปจริงๆ...
สถานีโทรทัศน์สีกองทัพบก ช่อง 5
เพราะว่า..ฉันรักเธอ
เพราะว่า..ฉันรักเธอ เป็นภาพยนตร์ไทยที่ออกฉายในปลายปี พ.ศ. 2531 เป็นผลงานลำดับที่ 32 ของพรพจน์-รัชนีวรรณ กำกับโดยพรพจน์ กนิษฐเสน และเป็นภาพยนตร์เรื่องสุดท้ายที่ฉายในโรงภาพยนตร์ศาลาเฉลิมไทย
ภาพยนตร์เรื่องนี้ใช้โรงเรียนเบญจมราชานุสรณ์ จ.นนทบุรี เป็นสถานที่ถ่ายทำเกือบทั้งเรื่อง เพื่อให้เข้ากับเรื่องราวการใช้ชีวิตประจำวันของนักเรียนมัธยมในเรื่อง ส่วนเพลงนำภาพยนตร์ "เพราะว่า...ฉันรักเธอ" ร้องโดยพระเอกของเรื่อง เขียนคำร้องโดย ฉัตรชัย ดุริยประณีต ภายหลังถูกนำไปบรรจุในอัลบั้ม "ใจ บาง บาง" ของตนเอง (และมีการ Cover ในปี 2552 ร้องโดย ออย ธนา สุทธิกมล เพื่อประกอบละครโทรทัศน์เรื่อง นางกรี๊ด) ชื่อเรื่องตั้งโดย สันติ เศวตวิมล 
เป็นเรื่องราววุ่นๆ ของหนุ่มสาววัยมัธยม "ฝ้าย" เป็นดาวประจำโรงเรียน ในขณะที่ "ต้น" เป็นลูกชายเจ้าของร้านอาหารตามสั่ง เพราะมีรั้วบ้านอยู่ติดกัน แถมยังรู้สึกไม่ชอบหน้ากันเสียอีก จึงทำให้มักจะมีเรื่องกระทบกระทั่งกันอยู่ประจำ แต่แท้ที่จริงแล้วลึก ๆ ลงไปในใจทั้งคู่หารู้ไหมว่า ความรักกำลังเริ่มก่อตัวขึ้นในทุก ๆ วินาที
http://www.thaifilmdb.com/th/pp00564/
หัวใจ 4 สี
หัวใจ 4 สี เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 36 ของพรพจน์-รัชนีวรรณ กำกับโดยพรพจน์ กนิษฐเสน
วิภาวี (ลลิตา ปัญโญภาส)ได้งานเป็นพี่เลี้ยงเด็กให้กับวัชระ (ศรัณยู วงศ์กระจ่าง) ทำให้เธอต้องห่างจากพงษ์นรินทร์ (พงษ์พัฒน์ วชิรบรรจง) ที่เป็นเพื่อนสนิท แม้พงษ์นรินทร์ จะไม่อยากให้วิภาวีไปก็ตาม ทั้ง 2 ให้สัญญากันว่าจะเขียนจดหมายถึงกัน เมื่อวิภาวีไปเป็นพี่เลี้ยงเด็ก เธอก็รู้สึกได้ถึงปัญหาของครอบครัววัชระ และเด็กทั้ง 2 ต่างพยายามหาเรื่องแกล้งเธอ เพราะเด็กทั้ง 2 ไม่อยากได้พี่เลี้ยง วิภาวีได้คอยดูแลและช่วยเหลืออย่างเต็มที่ ความใกล้ชิดของวิภาวีและวัชระได้เริ่มก่อเกิดเป็นความรักขึ้น โดยที่ทั้ง 2 ไม่รู้ตัว วิภาวีจะเลือกใครระหว่างพงษ์นริทร์ชายที่ยอมทำเพื่อเธอได้ทุกอย่าง กับวัชระพ่อม่ายลูกติด ที่เธอรู้สึกดีด้วยhttp://www.thaifilmdb.com/th/tt01033
หนุ่มสาว
หนุ่มสาว เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 40 ของพรพจน์-รัชนีวรรณ กำกับโดยโชติรัตน์
เป็นภาพยนตร์ไทยอีกเรื่องที่ พรพจน์ฟิล์ม ได้ยกทีมไปถ่ายทำยังต่างประเทศที่กรุงเวียนนาและซัลเบิร์ก ประเทศออสเตรีย ซึ่งเหตุการณ์ทั้งหมดของเรื่องนี้เกิดขึ้นที่นั่น
ลัคกี้ (ลลิตา ปัญโญภาส) รับจ๊อบส่งของได้พบกับกริช (วิลลี่ แมคอินทอช) โดยบังเอิญในงานเลี้ยงของกริช กริชรู้สึกประทับใจในตัวลัคกี้มาก เพราะเธอไม่ได้มีท่าทีสนใจเขาเหมือนกับผู้หญิงคนอื่น จึงได้เริ่มพยายามหาทางเพื่อจะได้ใกล้ชิดกับลัคกี้ ทำให้เขาทั้งสองมีความรู้สึกดีต่อกัน แต่ก็เกิดการเข้าใจผิดกันเกิดขึ้น แล้วความรักของทั้งสองจะดำเนินต่อไปอย่างไร...
http://www.thaifilmdb.com/th/tt03709
เล่นกับไฟ
เล่นกับไฟ เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 38 ของพรพจน์-รัชนีวรรณ กำกับโดยโชติรัตน์
สีดาตัดสินใจยิงตัวตาย เมื่อเธอได้เสียกับธงทอง (ธานินทร์ ทัพมงคล) แฟนของศากุน (ลลิตา ปัญโญภาส) ศากุนทราบข่าวจึงเอาตัวลูกของสีดามาเลี้ยงโดยให้ทุกคนเข้าใจว่าเป็นลูกของตนเอง ศากุนถูกปราย (ศรัณยู วงษ์กระจ่าง) หนุ่มเจ้าชู้แอบหลงรัก โดยศากุนเข้าใจว่าปรายเป็นไอ้ตัวธงทองกลับมาหาศากุนอีกรวมทั้งทิพย์วารีน้องสาวธงทองยังเป็นคู่ขาปรายอีกด้วยปรายถูกคนลอบทำร้ายจนตาบอดทำให้ศากุนกับปรายเข้าใจกัน แต่ธงทองไม่ยอมเลิกรา ตุลา (ศตวรรษ ดุลยวิจิตร) เพื่อนสนิท ศากุนเอาไว้ได้ทั้งๆที่ตัวเองตาบอดเมื่อเรื่องร้ายผ่านไปชีวิตของทั้งคู่จึงมีความสุข http://www.thaifilmdb.com/th/tt00541
หนุก
หนุก เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 42 ของพรพจน์-รัชนีวรรณ กำกับโดยพรพจน์ กนิษฐเสน
ดาว (ลลิตา ปัญโญภาส) ช็อคจากเหตุการณ์ที่แม่ได้เสียชีวิตต่อหน้าต่อตา ทำให้กลายเป็นคนเสียสติ ญาติจึงได้ส่งตัวเข้าโรงพยาบาลบ้า แล้วได้พบกับเพชร (พงษ์พัฒน์ วชิรบรรจง) ที่เป็นผู้ป่วยชายอยู่ในโรงพยาบาลเดียวกัน วันหนึ่งดาวอยากไปตามหาแม่ เพชรจึงอาสาเป็นผู้ช่วย แล้วเขาทั้งสองก็หนีออกมาได้ พร้อมกับเพื่อนผู้ป่วยที่หนีตามออกมาด้วย ความวุ่นวายจึงได้เริ่มต้นขึ้น
เดอะวัน (อัลบั้มเพลง)
เดอะวัน (The One) เป็นชื่ออัลบั้มเพลงชุดที่หกของวงดนตรี ซิลลี่ ฟูลส์ วางจำหน่ายเมื่อวันที่ 26 มีนาคม พ.ศ. 2551 ชุดนี้มีการเปลี่ยนแปลงในตำแหน่งนักร้องนำโดย "โต" ณัฐพล พุทธภาวนา โดยสมาชิกของวงอีก 3 คน คือ จักรินทร์ จูประเสริฐ เทวฤทธิ์ ศรีสุข และ ต่อตระกูล ใบเงิน เกิดความเห็นที่ไม่ตรงกันในบางเรื่อง และการทำงานของโตที่ขัดกับหลักศาสนาอิสลาม จนต้องแยกทางกัน และเป็น "เบน" เบนจามิน จุง ทัฟเนล ลูกครึ่งเกาหลี-อเมริกัน ที่มีเสียงแหบกังวานอันเป็นเอกลักษณ์ เข้ามาทำงานแทนกับบ้านหลังใหม่ จาก จีเอ็มเอ็ม แกรมมี่ ไปอยู่ที่ บริษัท อาร์เอส จำกัด (มหาชน) เพลงฮิตในอัลบั้มนี้ได้แก่เพลง โง่ เราเป็นคนเลือกเอง รั้งรอ และเหนื่อยแล้ว นอกจากนี้ ยังได้ออกอัลบั้ม The One ในรูปแบบ Limited Edition โดยเป็นการเปลี่ยนเนื้อเพลงจากภาษาไทย เป็นภาษาอังกฤษ แต่ใช้ดนตรีเดิม
ลำดวน
ลำดวน (ชื่อวิทยาศาสตร์: "Melodorum fruticosum" Lour.) มีชื่อตามภาษาท้องถิ่นว่า หอมนวล (ภาคเหนือ) ลำดวน (ภาคอีสาน) เป็นไม้ดอกชนิดหนึ่งมีถิ่นกำเนิดในเอเชียตะวันออกเฉียงใต้ และเป็นพันธุ์ไม้มงคลพระราชทานประจำจังหวัดศรีสะเกษ นอกจากนี้ ดอกหอมนวลยังเป็นดอกไม้ประจำมหาวิทยาลัยแม่ฟ้าหลวง และมหาวิทยาลัยราชภัฏศรีสะเกษด้วย
ลำดวนเป็นไม้ต้นขนาดกลาง สูง 5 - 20 เมตร ไม่ผลัดใบ เรือนยอดรูปกรวย หนาทึบ ลำต้นเปลาตรง มีเปลือกสีน้ำตาล แตกขรุขระเป็นสะเก็ด ใบเดี่ยว เรียงสลับ แผ่นใบรูปขอบขนานหรือรูปใบหอก กว้าง 2.5-4 เซนติเมตร ยาว 5-11.5 เซนติเมตร ปลายใบแหลมโคนใบสอบหรือมน ดอกมีสีนวลกลิ่นหอม ออกเดี่ยวตามซอกใบที่ปลายกิ่ง กลีบดอกหนาและแข็ง กลีบดอก ชั้นนอก 3 กลีบแผ่ออก ชั้นใน 3 กลีบ หุบเข้าหากัน เมื่อบานเส้นผ่าศูนย์กลางประมาณ 2 เซนติเมตร ลักษณะผลเป็นผลกลุ่ม ทรงกลม เส้นผ่าศูนย์กลางประมาณ 0.6 เซนติเมตร สีเขียว เมื่อสุกสีดำ รสหวานอมเปรี้ยว
ฮีโรส์ออฟไมต์แอนด์เมจิก IV
ฮีโร่ ออฟ ไมต์ แอนด์ เมจิค 4 เป็นเกมส์ประเภท turn-based strategy game ออกจำหน่าย 28 มีนาคม ค.ศ. 2002 พัฒนาโดย New World Computing เขียนโดย the 3DO Company
คุณสามารถเลือก 6 เผ่าคือ Chaos Nature Death Order Might และ Heaven พอเทิร์นการเคลื่อนที่ของคุณหมด คุณสามารถกด Turn ที่เป็นนาฬิกาทรายได้
ฮีโร่ ออฟ ไมต์ แอนด์ เมจิค 4 มีภาคเสริม 2 อันคือ The Gather Storm และ Wind Of War
แคตวูแมน (ภาพยนตร์ปี 2004)
แคตวูแมน () เคยออกฉายเมื่อ 23 กรกฎาคม ค.ศ. 2004
เจ้าหญิงแคโรไลน์แห่งบาเดิน
เจ้าหญิงแคโรไลน์แห่งบาเดิน (ภาษาเยอรมัน: Friederike Karoline Wilhelmine) เป็นพระราชธิดาใน มาร์เกรฟคาร์ล หลุยส์แห่งบาเดิน และแลนด์เกรวีนอมาลี่แห่งเฮสส์-ดาร์มสตัดท์ ประสูติเมื่อวันที่ 13 กรกฎาคม พ.ศ. 2319 พระองค์เป็นพระขนิษฐาฝาแฝดของ เจ้าหญิงแคโรไลน์ แห่งบาเดิน
พระองค์ได้ทรงอภิเษกสมรสกับ พระเจ้ามักซีมีเลียนที่ 1 โยเซฟแห่งบาวาเรีย เมื่อวันที่ 9 มีนาคม พ.ศ. 2340 มีพระราชโอรสและพระราชธิดารวม 8 พระองค์ ได้แก่ เจ้าหญิงแคโรไลน์สิ้นพระชนม์เมื่อวันที่ 13 พฤศจิกายน พ.ศ. 2384
คุณธรรมนิยม
คุณธรรมนิยม () เป็นชื่อระบอบการปกครองมนุษย์ระบอบหนึ่งโดยคำนึงถึงคุณธรรมของบุคคลเป็นสำคัญ
สาระสำคัญของระบอบคุณธรรมนิยม ได้แก่ การจะบรรจุหรือแต่งตั้งบุคคลให้ดำรงตำแหน่งย่อมไม่กระทำโดยคำนึงถึงทักษะความสามารถและ/หรือประสบการณ์ของบุคคลนั้นเป็นที่ตั้ง หากแต่คำนึงถึงคุณธรรมของบุคคลนั้น กับทั้งสถานการณ์และความต้องการในขณะที่มีการยื่นขอเข้ารับการบรรจุหรือการแต่งตั้งเป็นหลัก นอกจากนี้ ย่อมไม่คำนึงถึงสิ่งดังต่อไปนี้โดยเด็ดขาด กล่าวคือ ความยากดีมีจน (เศรษฐยาธิปไตย) ความสัมพันธ์ทางครอบครัว (คติเห็นแก่ญาติ) ความสัมพันธ์ฉันมิตร (คติเห็นแก่มิตร) ชนชั้นวรรณะ (คณาธิปไตย) ความเต็มใจและ/หรือความต้องการของบุคคลนั้น (ประชาธิปไตย) และพื้นเพอื่น ๆ ตามแต่สถานการณ์เป็นต้นว่าอำนาจทางการเมืองหรือสถานะทางสังคม อย่างไรก็ดี ในความเป็นจริง การมักไม่ได้เป็นไปตามหลักดังกล่าวโดยครบถ้วนนัก กับทั้งการบรรจุและการแต่งตั้งบุคคลก็มักพิจารณาถึงความเหมาะสมกับงาน ทักษะความสามารถ และบุคลิกภาพของบุคคลนั้นเป็นที่ตั้ง
สังคมคุณธรรมนิยมมักยกย่องเชิดชูบุคคลที่กระทำคุณประโยชน์เป็นที่ประจักษ์
ขบวนการเอกราชเตอร์กิสถานตะวันออก
ขบวนการเอกราชเตอร์กิสถานตะวันออก () เป็นคำกว้าง ๆ ที่ใช้เรียกกลุ่มที่เรียกร้องเอกราชในเขตปกครองซินเจียงในจีน ซึ่งเป็นดินแดนที่ขบวนการเหล่านี้เรียกว่า เตอร์กิสถานตะวันออก กลุ่มเหล่านี้ได้รับการสนับสนุนจากโลกอิสลามและรัสเซีย มีทั้งกลุ่มที่อิงและไม่อิงศาสนา กลุ่มที่อิงศาสนามักได้รับการสนับสนุนจากฏอลิบานในอัฟกานิสถานหรืออิหร่าน
ในหลายกรณี มีกลุ่มที่ให้ความสำคัญกับชาวอุยกูร์ที่เป็นมุสลิม โดยไม่ให้ความสำคัญกับชนกลุ่มน้อยที่ไม่ใช่มุสลิม เช่น ชาวฮั่น ชาวทิเบต และมักใช้คำอุยกูริสถานเพื่อให้เป็นรัฐสำหรับชาวอุยกูร์ กลุ่มนี้มักเป็นพันธมิตรของสหภาพโซเวียตมาก่อน และมีผู้นำบางส่วนอยู่ในรัสเซีย คาซัคสถาน และคีร์กีซสถาน ซึ่งกลุ่มนี้จะถือว่ากลุ่มชาติพันธุ์อื่นเป็นชนส่วนน้อย
อย่างไรก็ตามมีหลายกลุ่มที่สนับสนุนทังแนวคิดการเป็นรัฐอิสลามและรัฐเตอร์กิสถานแห่งซินเจียง การจัดตั้งสาธารณรัฐเตอร์กิสถานตะวันออกเป็นตัวอย่างที่ดี แนวคิดที่แตกต่างกันทำให้เกิดความแตกแยกภายในองค์กร
ทิเบต (แก้ความกำกวม)
ทิเบต อาจหมายถึง
แคตวูแมน (วิดีโอเกม)
แคตวูแมน เป็นเกมส์แนวแอ็คชัน ผจญภัย เริ่มผลิตเมื่อปี 2004 ออกวางจำหน่ายโดย Electronic Arts UK / Argonaut Games
เกมสปอต
เกมสปอต () เป็นเว็บไซต์ที่รวมเกมส์แบบต่างๆ ทั้งรูปภาพ วันเดือนปีที่ผลิตทั้ง PC XBOX 360 WII PS3 PS2 PSP และ DS เว็บนี้สร้างโดย Pete Deemer Vince Broady Jon Epstein
สถานีบอนด์สตรีท
สถานีบอนด์สตรีท () เป็นสถานีหนึ่งของรถไฟใต้ดินลอนดอน ทางเข้าสถานีอยู่ภายในศูนย์การค้า "เวสต์วัน" () ซึ่งตั้งอยู่บนมุมของของถนนออกซฟอร์ด และ ถนนดาวีส์
สถานีนี้ตั้งอยู่บนสายเซ็นทรัลระหว่างสถานีมาร์เบิลอาร์ชและสถานีออกซฟอร์ดเซอร์คัส และบนสายจูบิลี ระหว่างสถานีเบเคอร์สตรีทและสถานีกรีนพาร์ก สถานีบอนด์สตรีทอยู่ในเขต 1
บัตรเดินทางในลอนดอน
บัตรเดินทางในลอนดอน หรือ ทราเวลการ์ด ( - สำหรับบัตรเดินทางปกติใช้ว่า Travel card) เป็นบัตรกระดาษ (ตั๋ว) สำหรับใช้ในระบบขนส่งมวลชนในกรุงลอนดอน ซึ่งมีอายุแตกต่างกันตั้งแต่หนึ่งวันถึงหนึ่งปี บัตรเดินทางเหล่านี้ถูกผลิตโดยองค์การคมนาคมสำหรับลอนดอน (TfL) และระบบรถไฟแห่งชาติ
ผู้ใช้บัตรเดินทางสามารถใช้บัตรกับรูปแบบของการคมนาคมที่กำหนดภายในบริเวณนครลอนดอนและปริมณฑล ดังนี้:ผู้ใช้ยังจะได้รับส่วนลด 33% สำหรับบริการทางแม่น้ำของลอนดอนเฉพาะบางบริการ
เมื่อซื้อบัตรที่สถานีรถไฟใต้ดินหรือผู้แทนจัดจำหน่ายขององค์การคมนาคมสำหรับลอนดอน บัตรเดินทางหนึ่งและสามวันถูกขายในรูปแบบของตั๋วกระดาษโดยมีแถบแม่เหล็กติดมาด้วย และบัตรเดินทางที่มีอายุมากกว่าเจ็ดวันจะอยู่ในรูปแบบของบัตรออยสเตอร์
การเดินทางโดยใช้บัตรเดินทางนี้ถูกจัดอยู่ในเขต (โซน) ด้วยกันทั้งหมด 6 เขตและมีศูนย์กลางเดียวกัน (อีก 3 เขต คือเขต 7-9 เป็นเขตช่วยเหลือ 6 เขตเหล่านี้) เขต 1 (ซึ่งรวมบริเวณศูนย์กลางของนครหลวงลอนดอนและเวสต์เอนด์) อยู่ตรงกลางในสุด และ เขต 6 (ซึ่งรวมท่าอากาศยานลอนดอนฮีทโธรว์และสถานที่ต่าง ๆ เช่น อักซบริดจ์ อัปมินสเตอร์ ออร์พิงตัน) ในขอบนอกสุด (ดูแผนที่เขตบัตรเดินทางบนเว็บไซต์ของ TfL)
เขตต่าง ๆ ถูกใช้ในวิธีต่าง ๆ ที่แตกต่างกัน สำหรับรูปแบบของการคมนาคมต่าง ๆ ดังนี้:
หากเจ้าหน้าที่พบว่าบุคคลมีการออกจากโซนที่กำหนดบนบัตร บุคคลนั้นจะโดนปรับทันที
ทวิอักษร
ทวิอักษร () หมายถึงกลุ่มอักษรสองตัวที่เขียนขึ้นเพื่อแทนหน่วยเสียงเสียงเดียวที่แปลกออกไป หรือใช้แทนหน่วยเสียงอื่นที่ไม่ใช่ค่าปกติของอักษรสองตัวนั้นมาประกอบกันตามอักขรวิธี เมื่อภาษาใดภาษาหนึ่งไม่สามารถใช้อักษรตัวเดียวเพื่อแทนเสียงนั้นได้ แต่บางครั้งการรวมทวิอักษรก็มิได้ทำให้เสียงพิเศษไปจากเดิม ซึ่งอาจแสดงถึงธรรมเนียมในอดีตว่าคำศัพท์เหล่านั้นเคยออกเสียงแตกต่างกันมาก่อน หรือคงไว้เพื่อรูปศัพท์เดิมที่ยืมมาจากภาษาอื่น
ในอักขรวิธีของบางภาษา อย่างเช่น ch ในภาษาเซอร์เบีย (เมื่อเขียนด้วยอักษรละติน) หรือภาษาเช็ก ทวิอักษรจะถูกจัดว่าเป็นอักษรตัวเดียวกัน นั่นหมายความว่าทวิอักษรนั้นจะเป็นอักษรตัวหนึ่งในลำดับอักษรของภาษา และไม่สามารถแยกออกจากกันได้ ไม่ว่าจะเป็นการเรียงลำดับ การย่อ หรือการแบ่งคำ
ในภาษาไทยมีการใช้ทวิอักษรในรูปแบบของ "อักษรควบไม่แท้" เช่น ทร ออกเสียง ซ เป็นต้น ส่วน "อักษรควบแท้" และ "อักษรนำ" ไม่ถือว่าเป็นทวิอักษร เนื่องจากอักษรควบแท้และอักษรนำอ่านตามเสียงปกติของอักษรสองตัวนั้น เช่น คร ออกเสียง ค+ร หรือออกเสียงเป็นพยางค์ เช่น ขนม อ่าน ขะ-หนม เป็นต้น
อักษร ห ที่เติมหน้าพยัญชนะนาสิกและพยัญชนะเหลว ได้แก่ หง, หญ, (หณ), หน, หม, หย (และ อย), หร, หล, หว, (หฬ) ซึ่งอักษรเหล่านี้เป็นอักษรต่ำเดี่ยว จุดประสงค์เพื่อให้สามารถผันวรรณยุกต์ได้ครบทุกเสียง ซึ่งออกเสียงเป็นหน่วยเสียงเดิมไม่ใช่เสียงใหม่ จึงไม่นับเป็นทวิอักษรเช่นกัน
ในภาษาอังกฤษมีทวิอักษรหลายคู่ ทั้งพยัญชนะและสระ พอยกตัวอย่างได้ดังนี้
ต่อไปนี้เป็นตัวอย่างทวิอักษรที่เป็นสระ
การใช้และการตั้งราคาแก๊สโซลีนและน้ำมันดีเซล
ดูเพิ่มได้ที่ ภาษีเชื้อเพลิง สำหรับข้อมูลของแต่ละประเทศ
คณะกรรมการร่วมมือทางเทคนิคเยอรมนี (GTZ) ได้จัดตั้งบัญชีราคาแก๊สโซลีนทั่วโลกทุกปี ตั้งแต่ปี ค.ศ. 1991 และผลลัพธ์ในปี ค.ศ. 2007 สามารถดูได้ที่หน้า 96 และ 97 ในเอกสารนี้"XE.com - The World's Favorite Currency and Foreign Exchange Site". Euro to US dollar conversions. Other currency conversions, too.
เจ้าดวงเดือน ณ เชียงใหม่
เจ้าดวงเดือน ณ เชียงใหม่ เป็นที่รู้จักในนาม เจ้ายาย (22 พฤษภาคม 2472) เป็นเจ้านายฝ่ายเหนือและนักสังคมสงเคราะห์ชาวไทย ปัจจุบันดำรงตำแหน่งเป็นประธานสภาวัฒนธรรมจังหวัดเชียงใหม่
เจ้าดวงเดือน ณ เชียงใหม่ เกิดในวันวิสาขบูชา หรือวันเพ็ญเดือนหก จึงได้ชื่อว่า "ดวงเดือน" เป็นบุตรคนที่สามจากทั้งหมดสี่คนของเจ้าราชภาคินัย (เมืองชื่น ณ เชียงใหม่) กับหม่อมจันทร์เทพ ณ เชียงใหม่ มีพี่น้อง คือ เจ้าอาทิตย์ เจ้านิภาพันธุ์ และเจ้าประเวศ ณ เชียงใหม่
เจ้าดวงเดือนได้รับการเลี้ยงดูจากเจ้าบัวทิพย์ ณ เชียงใหม่ ซึ่งเป็นภรรยาของเจ้าเมืองชื่นผู้บิดา โดยได้รับการอบรมอย่างเคร่งครัดด้านการเรือน การทำอาหาร การทำยาสมุนไพร และการฟ้อนรำทำเพลงเพื่อต้อนรับอาคันตุกะ และได้รับการศึกษาจากโรงเรียนเรยีนาเชลีวิทยาลัย (ป.1-3) โรงเรียนวัฒโนทัยนอก ปัจจุบันคือ โรงเรียนคำเที่ยงอนุสรณ์ (ป.4-ม.3) โรงเรียนวัฒโนทัยพายัพ (ม.4-5) และโรงเรียนดาราวิทยาลัย (ม.6)
ขณะอายุราว 18-19 ปี เจ้าดวงเดือนสมรสกับพิรุณ อินทราวุธ อดีตสมาชิกสภาผู้แทนราษฎรจังหวัดเชียงใหม่ มีบุตร-ธิดา 4 คน คือ
เจ้าดวงเดือน สอบเข้าเป็นผู้พิพากษาสมทบศาลคดีเด็กและเยาวชน ได้ในปี พ.ศ. 2513 นับเป็นสตรีคนแรกของภาคเหนือที่ได้ทำหน้าที่นี้ และเป็นบรรณาธิการหนังสือพิมพ์เสียงเชียงใหม่ ทั้งเป็นนักจัดรายการวิทยุ ที่ต่อมาได้รับเลือกเป็นสมาชิกสภานิติบัญญัติแห่งชาติในปี พ.ศ. 2558 ได้ดำเนินการจัดตั้งมูลนิธิเจ้าดวงเดือน ณ เชียงใหม่ ขึ้นโดยมีวัตถุประสงค์ดังนี้
การจัดตั้งของมูลนิธิ ตามใบสำคัญแสดงการจดทะเบียนจัดตั้งมูลนิธิเมื่อวันที่ 30 กันยายน 2558 ในวาระเริ่มแรกมีคณะกรรมการดำเนินงาน ดังนี้ (ประธานมูลนิธิ) นายภาคินัย ณ เชียงใหม่ (รองประธานมูลนิธิ) นายวุฒิพงศ์ ถายะพิงค์ (กรรมการ) นายสายัญ เชื้อเจ็ดตน , นายโองการ ไชยองค์การ , นางสิริกุล อัศวินวงศ์ , นายพัธ ธ รังษี บรมวงศ์ไพศาล , นายการย์วิชญ์ วงษ์ทอง และ นายพงษ์เดช ณ ลำพูน
ปัจจุบันมูลนิธิเจ้าดวงเดือน ณ เชียงใหม่ มี นายภาคินัย ณ เชียงใหม่ (ประธานมูลนิธิ) , นายวุฒิพงศ์ ถายะพิงค์ (รองประธานมูลนิธิ) มี นายพัธ ธ รังษี บรมวงศ์ไพศาล เป็น ผู้อำนวยการฝ่ายแผนยุทธศาสตร์ และงานกิจกรรมมูลนิธิ , นายการย์วิชญ์ วงษ์ทอง , นายโองการ ไชยองค์การ , นางสิริกุล อัศวินวงศ์ และได้แต่งตั้งกรรมการขึ้นเพิ่มเติม รวมทั้งแต่งตั้งอนุกรรมการมูลนิธิ ตลอดจนสมาชิกมูลนิธิ เพื่อดำเนินงานตามวัตถุประสงค์ และเจตนารมณ์ของเจ้าดวงเดือน ณ เชียงใหม่
ยุกิ มุระอิ
ยุกิ มุระอิ () นักมวยสากลชาวญี่ปุ่น เกิดเมื่อ 11 กรกฎาคม พ.ศ. 2522 ที่โอซาก้า ประเทศญี่ปุ่น สถิติการชก 28 ครั้ง ชนะ 12 (น็อค 3) เสมอ 4 แพ้ 12
พาวเวอร์เรนเจอส์ซีโอ : แบตเทิลเรเซอส์
พาวเวอร์เรนเจอส์ซีโอ : แบตเทิลเรเซอส์ () เป็นเกมแข่งรถ ผลิตเมื่อ ค.ศ. 1996 พัฒนาโดย บันได (บริษัทญี่ปุ่น)
ศูนย์มานุษยวิทยาสิรินธร (องค์การมหาชน)
ศูนย์มานุษยวิทยาสิรินธร (องค์การมหาชน) (Princess Maha Chakri Sirindhorn Anthropology Centre (Public Organisation)) เป็นศูนย์ข้อมูลความรู้ทางด้านมานุษยวิทยา โบราณคดี ประวัติศาสตร์ ประวัติศาสตร์ศิลปะ วัฒนธรรมและความรู้ท้องถิ่นของประเทศไทย และภูมิภาคเอเชียตะวันออกเฉียงใต้ ทำหน้าที่เก็บรวบรวมบันทึกความรู้ในรูปแบบต่างๆ สนับสนุนการสร้างความรู้ใหม่ และเผยแพร่ผลงานการค้นคว้าให้แก่ประชาชนทั่วไป
มหาวิทยาลัยศิลปากร ได้ริเริ่มจัดตั้งศูนย์มานุษยวิทยาสิรินธร ในปี พ.ศ. 2532 เพื่อเฉลิมพระเกียรติสมเด็จพระเทพรัตนราชสุดา สยามบรมราชกุมารี เนื่องในวโรกาสที่ทรงเจริญพระชนมพรรษา 3 รอบ ในปี พ.ศ. 2534 จัดตั้งโดยพระราชกฤษฎีกาจัดตั้งเป็นหน่วยงานเทียบเท่าคณะภายในมหาวิทยาลัยศิลปากร ซึ่งต่อมาในปี พ.ศ. 2537 มหาวิทยาลัยศิลปากร จึงได้เสนอให้ปรับโครงสร้างศูนย์ฯ ด้วยการจัดรระบบรูปแบบที่ไม่ต้องขึ้นกับระบบราชการ ระหว่างปี พ.ศ. 2538 - พ.ศ. 2542
ปี พ.ศ. 2541 ศูนย์มานุษยวิทยาสิรินธรได้ดำเนินการกิจกรรมทางวิชาการอย่างสมบูรณ์ และสมเด็จพระเทพรัตนราชสุดา สยามบรมราชกุมารี เสด็จพระราชดำเนินทอดพระเนตรกิจการของศูนย์ฯ ในวันที่ 9 มีนาคม พ.ศ. 2542
หลังจากสิ้นสุดระยะเวลาของการจัดรูปแบบนอกระบบราชการในปี พ.ศ. 2543 คณะรัฐมนตรีจึงมีมติให้ศูนย์ฯ เป็นองค์การมหาชน เมื่อวันที่ 15 พฤศจิกายน พ.ศ. 2543 สังกัดทบวงมหาวิทยาลัย จนกระทั่งปี พ.ศ. 2545 ได้มีการปรับปรุงกระทรวง ทบวง กรม จึงโอนมาสังกัดกระทรวงวัฒนธรรม ดังเช่นปัจจุบัน
ศูนย์มานุษยวิทยาสิรินธร แบ่งส่วนงานออกเป็น 3 ส่วน คือเลขที่ 20 ถนนบรมราชชนนี แขวงตลิ่งชัน เขตตลิ่งชัน กรุงเทพฯ 10170, โทรศัพท์ 0 2880 9429, แฟกซ์ 0 2880 9332
สุนทรี เวชานนท์
สุนทรี เวชานนท์ (เกิด 25 พฤศจิกายน พ.ศ. 2498) เป็นนักร้องหญิงชาวไทย มีชื่อเสียงจากผลงานเพลงแนวโฟล์คซองคำเมือง โดยเฉพาะเพลง "สาวเชียงใหม่" และ "ล่องแม่ปิง" ซึ่งทำงานร่วมกับ จรัล มโนเพ็ชร และน้องชายสองคนของจรัล คือ กิจจา คันถ์ชิด และเกษม มโนเพ็ชร ในนาม "พี่น้องมโนเพ็ชร"
สุนทรีมีพ่อเป็นชาวจันทบุรี มีแม่เป็นคนเมืองแพร่ เกิดและเติบโตที่ อ.ฝาง จ.เชียงใหม่ และเข้ามาเรียนหนังสือในเมืองเชียงใหม่
อัลบั้มเดี่ยว 
เพลงนี้ได้รับรางวัลพระพิฆเนศทองพระราชทาน ปี 2540 สาขา ศิลปินเพลงพื้นบ้านภาคเหนือยอดเยี่ยม
อัลบัมนี้ได้รับรางวัลคมชัดลึก อะวอร์ด ครั้งที่ 11 (ปี 2557) 3 รางวัล คือ 
รางวัลเพลงยอดเยี่ยม (เพลงปี่จุม) 
รางวัลอัลบั้มยอดเยี่ยม 
รางวัลนักร้องหญิงยอดเยี่ยม 
และได้รับรางวัลสีสัน อะวอร์ด ครั้งที่ 26 ในสาขานักร้องหญิงเดี่ยวยอดเยี่ยมhttps://www.khaosod.co.th/special-stories/news_1637858
รัชชุ สุระจรัส
รัชชุ สุระจรัส (ว่าน) เกิดเมื่อวันที่ 3 พฤศจิกายน พ.ศ. 2532 เป็นลูกชายคนโต มีน้องสาว 1 คน คือ ป่าน-ระภา สุระจรัส (ป่าน ไมค์ไอดอล) และน้องชายอีก 1 คน จบการศึกษาระดับมัธยมปลายจากโรงเรียนสาธิตมหาวิทยาลัยศรีนครินทรวิโรฒ ปทุมวัน จบการศึกษาระดับปริญญาตรี เกียรตินิยมอันดับ 2 จากคณะสถาปัตยกรรมศาสตร์ สาขาวิชาภูมิสถาปัตยกรรม มหาวิทยาลัยเกษตรศาสตร์ มีผลงานการแสดงภาพยนตร์อย่างเรื่อง Seasons Change เพราะอากาศเปลี่ยนแปลงบ่อย, ปิดเทอมใหญ่ หัวใจว้าวุ่น และ บุญชู ไอ-เลิฟ-สระ-อู
https://www.facebook.com/VaAnfanclub
ดรีม เอกซ์เพรส (เดกซ์)
บริษัท ดรีม เอกซ์เพรส (เดกซ์) จำกัด () หรือเรียกโดยย่อว่า ดรีม เอกซ์เพรส หรือ เดกซ์ เป็นบริษัทตัวแทนลิขสิทธิ์อนิเมะในประเทศไทย จดทะเบียนเป็นนิติบุคคลเอกชนเมื่อวันที่ 9 กรกฎาคม พ.ศ.2542 และเริ่มมีชื่อใน พ.ศ. 2545 ทำธุรกิจผลิตและจัดจำหน่ายสื่ออนิเมะเพื่อความบันเทิงในบ้านทั้งในรูปแบบวีซีดี, ดีวีดี และอื่น ๆ กับทั้งเพื่อฉายทางโทรทัศน์เสรี เคเบิลทีวี โทรทัศน์ระบบดิจิทัล รวมตลอดถึงโรงภาพยนตร์ด้วย
ผลงานลิขสิทธิ์ ที่ทางบริษัทเคยผลิตออกมาในรูปแบบ วีซีดี และ ดีวีดี และ เสื้อ (ปีที่ระบุเป็นปีที่เริ่มวางจำหน่าย) ได้แก่
อ็องตวน วาโต
ฌ็อง-อ็องตวน วาโต [ ; 10 ตุลาคม พ.ศ. 2227 (ค.ศ. 1684) – 18 กรกฎาคม พ.ศ. 2264 (ค.ศ. 1721) ] เป็นจิตรกรชาวฝรั่งเศสของ “ชนชั้นสูง” (fêtes galantes) อ็องตวน วาโตเป็นหนึ่งนักวาดภาพร่างยิ่งใหญ่ในประวัติศาสตร์ของศิลปะยุโรป
เขาเกิดที่วาล็องเซียน (Valenciennes) ในพ.ศ. 2227 ตอนอายุ 18 ปี อ็องตวน วาโตหนีไปที่ปารีสของพระเจ้าหลุยส์ที่ 14 พ.ศ. 2247 (ค.ศ. 1704) เขาเริ่มทำงานในสตูดิโอของโกลด ฌีโย (Claude Gillot) ผู้ออกแบบและสร้างสำหรับเวที ฌีโยแนะนำอ็องตวนสู่โลกของนักมายากลและตัวตลก และกระตุ้นความสนใจของเขาในดุลยภาพทางศิลปะต่อมารยาทสง่างาม จิตใจของวาโตได้แรงบันดาลใจโดยโรงละครฝรั่งเศสคลาสสิกกอเมดีฟร็องแซซ (Comédie Française) แต่เขารักความสว่างของโรงละครปารีเซียงในประเพณีตลกของโรงละครสด (commedia dell’arte) มากกว่า
พระเจ้าฟรีดริชมหาราช พระราชาแห่งปรัสเซีย ทรงประทับในพระราชวังชาร์ลอทเทนบูร์ก (Charlottenburg Palace) สวนมีเสน่ห์ของวังอยู่บนภาพวาดต่างๆ โดยวาโต พระเจ้าฟรีดริชทรงนับถือ “ชนชั้นสูง” ของจิตรกร และทรงเก็บรวบรวมงานต่าง ๆ ของเขา สำเนาของ “เลเปลซีร์ดูว์บาล” (Les Plaisirs du Bal) ซึ่งเป็นงานที่ถูกลอกมากสุดของวาโต ถูกแขวนในพระราชวังซ็องซูซี แกลเลอรีเล็ก ๆ ที่ซ็องซูซีเพ่งทั้งหมดบนศิลปินผู้วาดในรูปแบบโรโคโค งานของวาโตสามชิ้นแสดงที่นี่
ภาพวาด “การเริ่มดำเนินการสำหรับไซเธอรา ” เป็นงานที่อ็องตวน วาโตได้รับความเป็นสมาชิกราชสถาบันศิลปะ (royal academy) เต็มตัวในพ.ศ. 2260 (ค.ศ. 1717) มันสร้างสร้างชื่อให้เขาว่าเป็น “ผู้เชี่ยวชาญของชนชั้นสูง” เป็นผู้บันทึกเหตุการณ์เศร้าโศกและแปลกประหลาดในวันของเขา
เป็นไปได้ว่า “ฌีลเป็นปีแยโร” (Gilles as Pierrot) เป็นภาพวาดที่รู้จักดีและน่าอัศจรรย์สุดโดยวาโต ซึ่งเขาวาดคนขนาดเท่าตัวจริงและตั้งเขาบนขอบนอกของภาพราวกับว่าอยู่บนหน้าเวที จากงานทั้งหมดของวาโต “ฌีล” พิสูจน์ว่าดลใจศิลปินท่านอื่น ๆ มากสุด
ไม่นานก่อนความตายของเขา วาโตวาด “พินัยกรรมทางศิลปะ” ของเขา ป้ายร้านของแฌร์แซ็ง (L'Enseigne de Gersaint, Gersaint’s Sign Shop) ซึ่งเป็นหนึ่งในภาพวาดสุดท้ายของวาโต แฌร์แซ็งเองบรรยายว่า
“หลังจากการกลับปารีสของเขาใน เมื่อผมอยู่ในธุรกิจไม่กี่ปี วาโตมาที่ผมเพื่อจะถามว่าผมสามารถเสนอที่พักแก่เขาได้หรือไม่และผมจะยอมให้เขาอุ่นนิ้วมือของเขาหรือไม่ เพราะเขาเองจะใช้มันผลิตภาพวาดที่ผมสามารถแขวนด้านนอก ผมกังวลเล็กน้อยเกี่ยวกับการให้ความเห็นชอบของผมแก่เขา เนื่องจากผมจะชอบทรัพย์สินที่มากกว่า แต่เมื่อผมเห็นว่ามันจะให้ความพอใจแก่เขา ผมยินยอม ความสำเร็จของภาพวาดเป็นที่รู้กันดี ทั้งหมดวาดจากชีวิตจริง ท่าทางจริงมากและเป็นธรรมชาติมาก องค์ประกอบโดยธรรมชาติมาก กลุ่มถูกวาดดีมาก ขนาดที่พวกมันดึงดูดสายตาของคนเดินผ่าน เขาใช้หนึ่งสัปดาห์ เขาทำงานกับมันในตอนเช้า เพราะสุขภาพอ่อนแอของเขาไม่ให้มันครอบครองเวลาของเขาเป็นช่วงนานกว่านี้ ตามที่เขายอมรับอย่างเปิดเผยต่อผม มันเป็นงานเดียวที่ยกอัตตาของเขา”
พระเจ้าฟรีดริชมหาราชไม่เพียงทรงครอบครอง “ล็องแซน เดอ แฌร์แซ็ง” แต่ทรงครอบครองฉบับที่สองของภาพวาดที่ทำให้วาโตมีชื่อเสียงเช่นกัน “การเดินทางไปแสวงบุญที่ไซเธอรา” ผู้เชี่ยวชาญถกเถียงเสมอว่าการเริ่มดำเนินการสำหรับการเดินทางไปหรือกลับ และฉบับไหนมืดมนมากกว่าและอีกภาพบอกความร่าเริงและความสุขของดินแดนวิเศษแห่งความรักมากกว่าหรือไม่
ไอซ์ เอจ เจาะยุคน้ำแข็งมหัศจรรย์
ไอซ์ เอจ เจาะยุคน้ำแข็งมหัศจรรย์ (Ice Age) เป็นภาพยนตร์แอนิเมชัน 3 มิติ ออกฉายในปี พ.ศ. 2545 กำกับภาพยนตร์โดย Chris Wedge และ Carlos Saldanha
เมื่อสองหมื่นปีก่อน โลกใบนี้ยังประหลาดมหัศจรรย์ และเป็นยุคก่อนจะจารึกประวัติศาสตร์ที่เต็มไปด้วยอันตราย ทั้งยังเป็นช่วงก่อนยุคน้ำแข็งเสียด้วยซ้ำ สัตว์โลกน้อยใหญ่จึงต้องหนีเอาตัวให้รอดจากพายุหิมะ - แม้แต่สัตว์ที่เกียจคร้านเป็นที่สุด – ต่างก็อพยพย้ายถิ่นลงใต้กันทั้งนั้น ส่วนพวกผ่าเหล่าก็มี แมนเฟร็ด ช้างแมมมอธขนยาวหนุ่มใหญ่ใจพเนจรที่ทำทุกอย่างตามใจปรารถนา ซิด ตัวซลอธแสนเฉื่อยชาที่วันหนึ่งๆ ไม่ทำอะไรสักอย่าง ก็ตามใจปรารถนาอีกนั่นแหละ เมื่อ ซิด รับ แมนเฟร็ด มาเป็นผู้พิทักษ์ของเขา เจ้าช้างแมมมอธก็พยายามทุกวิถีทางที่จะสลัดภาระหนักอกไปให้พ้น แต่นั่นเป็นเพียงจุดเริ่มต้นของเรื่องน่าเวียนหัวเท่านั้น แมนนี่ยังถูกดึงตัวเข้าไปช่วยส่งตัวหนูน้อยโรชานกลับคืนสู่ครอบครัวมนุษย์ ทั้งต้องร่วมทางกับ ดีเอโก้ เสือเขี้ยวดาบคิดคดที่เข้ามาตีสนิทกับ ซิด และ แมนนี่ ด้วยความหวังที่จะได้หนูน้อยเป็นอาหารมื้อโอชะ ในขณะที่ ซิด แมนนี่ และ ดีเอโก้ เดินทางข้ามภูมิประเทศเวิ้งว้าง และปกคลุมด้วยน้ำแข็งกว้างไกลสุดลูกหูลูกตา ก็ยังมี สแคร็ท เจ้าสัตว์ก่อนยุคประวัติศาสตร์ที่ดูคล้ายกับหนูผสมกระรอกเข้ามาพัวพันตลอด เส้นทาง พร้อมกับภารกิจสำคัญยิ่งชีวิต นั่นคือการหาจุดฝังกลบผลลูกโอ๊ค ซึ่งท้ายที่สุดแล้วกลายเป็นการสร้างความหายนะให้อุบัติขึ้นเป็นประวัติ ศาสตร์หน้าสำคัญเสียด้วย ระหว่างที่ สแคร็ท ง่วนฝังผลไม้เปลือกแข็งในยุคน้ำแข็ง แมนนี่ ซิด ดีเอโก้ และ หนูน้อยโรชาน ก็ร่วมเดินทางเจาะยุคน้ำแข็งมหัศจรรย์ไปด้วยกัน พวกเขาเกือบจะเอาตัวไม่รอดจากหิมะถล่ม ต้องต่อสู้แย่งชิงอาหารจากกลุ่มนกโดโด้ ที่ดิ้นรนปกป้องอย่างสิ้นหวัง ค้นพบความลึกลับของผ้าอ้อม ลื่นไหลไปตามถ้ำน้ำแข็งราวกับขี่รถไฟเหาะในโลกยุคน้ำแข็ง และยังต้องข้ามสะพานน้ำแข็งที่ทอดผ่านทะเลลาวาร้อนสุดๆ ซึ่งไหลออกมาจากปากปล่องภูเขาไฟ ทั้งหมดจึงกลายเป็นกลุ่มสัตว์ที่ผ่านการเดินทางสุดมหัศจรรย์ยิ่งกว่ายุคใดๆ เลยเชียวล่ะ ส่วน สแคร็ท นะหรือ อาจจะพยายามขุดหาผลลูกโอ๊คอาถรรพ์อยู่กระมัง
พระเจ้าบรมวงศ์เธอ พระองค์เจ้ามัณยาภาธร
พระเจ้าบรมวงศ์เธอ พระองค์เจ้ามัณยาภาธร เป็นพระราชธิดาในรัชกาลที่ 4 กับ เจ้าจอมมารดาจันทร์ ประสูติ ณ วันพุธ ขึ้นห้าค่ำ เดือนอ้าย ปีขาล ฉศก ตรงกับวันที่ 22 พฤศจิกายน พ.ศ. 2397 สิ้นพระชนม์เมื่อวันจันทร์ แรมสามค่ำ เดือนสิบเอ็ด ปีระกา ตรงกับวันที่ 26 ตุลาคม พ.ศ. 2428 พระชันษา 32 ปี ที่วังกรมหลวงอดิศรอุดมเดช ได้รับพระมหากรุณาธิคุณโปรดเกล้า ฯ พระราชทานโกศกุดั่นใหญ่ ตั้งเมรุพระราชทานเพลิงพระศพ ณ ท้องสนามหลวง เมื่อวันจันทร์ แรมสิบสองค่ำ เดือนแปด ปีจอ อัฐศก จุลศักราช 1248 พ.ศ. 2429 พระอังคารแห่ไปลอยน้ำที่หน้าวัดยานนาวา พระอัฐิแห่อัญเชิญไปไว้ที่วังกรมหลวงอดิศรอุดมเดช
พระเจ้าบรมวงศ์เธอ พระองค์เจ้าบัญจบเบญจมา
พระเจ้าบรมวงศ์เธอ พระองค์เจ้าบัญจบเบญจมา หรือสะกดว่า บรรจบเบญจมา (5 พฤศจิกายน พ.ศ. 2404 — 13 กันยายน พ.ศ. 2435) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาแพ (สกุลเดิม: ธรรมสโรช)
เหตุที่ได้พระนามว่า "บัญจบเบญจมา" นั้น เนื่องจากเจ้าจอมมารดาแพ พระมารดาได้ถึงอสัญกรรมหลังประสูติการพระองค์ ดังปรากฏในพระราชหัตถเลขาพระบาทสมเด็จพระจอมเกล้าเจ้าอยู่หัวถึงพระเจ้าราชวรวงศ์เธอ พระองค์เจ้าปัทมราช ความว่า ""วันอังคารขึ้นสามค่ำเดือนสิบสองนางแพมารดายิ่งเยาวลักษณ์ แลภักตรพิมลพรรณ แลเกษมสันต์โสภาคย์ แลมนุษยนาคมานพนั้นคลอดบุตรเป็นหญิงออกแล้วครรภมล (รก) ไม่ออกตั้งแต่เวลาห้าทุ่ม หกบาทไป หมอแก้ไขหลายหมอก็ไม่ออก ครั้นเวลาเจ็ดทุ่มก็ตั้งหอบตาตั้ง ครั้นเวลาสามยามหมอบรัดเลอเมริกาเข้าชักครรภมลออกได้ แต่เมื่อนั้นอาการหนักชีพจรอ่อนเสียแล้วแก้ไม่ฟื้น ครั้นเวลาสามยามสี่บาทก็ขาดใจตาย ได้เอาศพไปฝังไว้วัดสมอราย แต่บุตรนั้นดีอยู่"" ด้วยเหตุนี้พระราชบิดาจึงพระราชทานพระนามให้ว่า "บัญจบเบญจมา" ซึ่งแปลว่าสิ้นสุดพระองค์ที่ห้า และทรงพระกรุณาโปรดเกล้าพระราชทานให้พระเจ้าบรมวงศ์เธอ พระองค์เจ้าบุตรี กรมหลวงวรเสรฐสุดาทรงอภิบาลเป็นสิทธิ์ขาด ตั้งแต่วันประสูติ ณ พระตำหนักของท่าน เช่นเดียวกับสมเด็จพระมหาสมณเจ้า กรมพระยาวชิรญาณวโรรส พระเชษฐา ด้วยมารดาของทั้งสองเป็นญาติกับเจ้าจอมมารดาอึ่ง พระมารดาพระองค์เจ้าบุตรี
พระเจ้าบรมวงศ์เธอ พระองค์เจ้าบัญจบเบญจมา ทรงพระกรรษะตกพระโลหิต (ไอเป็นเลือด) เรื้อรังมานาน ไม่ทราบพระโรคแน่ชัด แพทย์แผนตะวันตกสันนิษฐานว่าประชวรพระโรคในปอด ส่วนแพทย์แผนไทยว่าเป็นโทษพระเสมหะและพระโลหิตอุลบทำพิษ บ้างก็ว่าเป็นวัณโรคภายในบ้าง หริศโรคบ้าง สิ้นพระชนม์เมื่อวันที่ 13 กันยายน พ.ศ. 2435 สิริพระชนมายุ 30 พรรษา พระราชทานเพลิงศพ ณ วัดสระเกศ เมื่อวันที่ 2 กุมภาพันธ์ พ.ศ. 2438 พร้อมกับพระเจ้าน้องนางเธอ พระองค์เจ้าเสาวภาคพรรณ
มาราไซ
RMS-108 มาราไซ(ญี่ปุ่น:"マラサイ" ;อังกฤษ:Marasai)เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทเซต้ากันดั้ม ออกแบบโดย มาโคโตะ โคบายาชิ
ในโมบิลสูทเซต้ากันดั้ม มาราไซเป็นโมบิลสูทที่พัฒนาโดยบริษัทแอนาไฮม์อิเล็กทรอนิกซึ่งให้การสนับสนุนกลุ่มต่อต้านสหพันธ์โลกอย่างลับๆ โดยพัฒนาต่อมาจาก RMS-106 ไฮแซ็คให้มีสมรรถนะสูงกว่าในทุกด้าน รวมถึงใช้เกราะโลหะผสมกันดาเรียมแบบแกมม่าซึ่งมีน้ำหนักเบาและสามารถผลิตเป็นวัตถุดิบได้ด้วยค่าใช้จ่ายที่ต่ำกว่าแบบเดิม ทั้งยังมีเครื่องกำเนิดพลังงานที่มีกำลังมากกว่าไฮแซ็คจึงสามารถใช้งานอาวุธบีมเซเบอร์และบีมไรเฟิลในขณะเดียวกันได้ แต่ยังคงลักษณะเด่นของไฮแซ็คที่สามารถผลิตและดูแลรักษาได้ง่าย
ลักษณะของมาราไซจะคล้ายคลึงกับไฮแซ็คแต่มีโทนสีแดง โล่ติดไหล่ของมาราไซยังมีขนาดใหญ่กว่าของไฮแซ็คมากและส่วนหัวจะติดเสาอากาศ เดิมทีแอนาไฮม์อิเล็กทรอนิกออกแบบมาราไซเพื่อให้กลุ่มต่อต้านสหพันธ์ใช้งาน แต่เปลี่ยนไปมอบให้กองกำลังพิเศษ ทิทานส์ หลังจากที่ทิทานส์เริ่มสงสัยเรื่องความสัมพันธ์ขององค์กรทั้งสอง เพื่อไม่ให้ทิทานส์ใช้กำลังกับแอนาไฮม์เอง เนื่องจากคุณสมบัติของมาราไซที่สามารถผลิตและดูแลรักษาได้ง่าย จึงได้รับการผลิตจำนวนมากเพื่อเป็นกำลังหลักของทิทานส์แทนไฮแซ็คตลอดช่วงศึกกรีปส์
โมบิลสูทซึ่งพัฒนามาจากไฮแซ็คเหมือนมาราไซจึงมีลักษณะคล้ายกันมาก แต่โรเซ็ตได้รับการออกแบบให้เป็นโมบิลสูทสมรรถนะสูงมากกว่าค่าใช้จ่ายในการผลิต โรเซ็ตถูกหน่วยทดสอบอาวุธของทิทานส์ใช้เป็นโครงสร้างหลักของโมดูล "TR-4 แดนดีไลอ้อน" โดยดัดแปลงโครงสร้างของแขนซ้ายให้รับน้ำหนักของโล่ได้และใช้แบ็คแพ็คที่มีล็อกสำหรับใช้ยึดเกราะท่อนล่าง
โรเซ็ตปรากฏตัวในนิยายประกอบภาพ "แอดวานซ์ออฟเซต้า" ออกแบบโดยเกงกิ ฟุจิโอกะ
โมดูลเสริมที่พัฒนาสำหรับใช้ในการเข้าสู่บรรยากาศโลกซึ่งสามารถบรรทุกโมบิลสูทอีกเครื่องไว้ในตัวได้ เมื่อเข้าสู่บรรยากาศโลกแล้วแล้วแดนดีไลอ้อนสามารถปลดชิ้นส่วนสำหรับบรรทุกโมบิลสูทออกและใช้เป็นฐานยืนให้โมบิลสูทเครื่องอื่นบินกลางอากาศ ในสภาพนี้ แดนดีไลอ้อนสามารถกางกรงเล็บออกมากลายเป็นโมบิลอาเมอร์เพื่อทำการต่อสู้เองได้ เมื่อปลดเกราะกันความร้อนซึ่งใช้ในขณะเข้าสู่บรรยากาศออกไปก็จะกลายเป็นร่างโมบิลสูทสำหรับใช้ในการต่อสู้ภาคพื้นดิน โดยมีส่วนลำตัวของโรเซ็ตโผล่มาใช้แกนของเกราะกันความร้อนเป็นโล่และกรงเล็บจะกลายเป็นเท้า กลไกการแปลงร่างของแดนดีไลอ้อนนั้นคล้ายคลึงกับโมบิลสูท NRX-055 บาวด็อค ในโมบิลสูทเซต้ากันดั้มมาก
รุ่นเสริมประสิทธิภาพการรบภาคพื้นดินของโรเซ็ต รุ่นต้นแบบซึ่งไม่ได้สร้างจริงจะติดตั้งโฮเวอร์ร็อคเก็ตยูนิตไว้ที่เกราะเอวของโรเซ็ต แต่รุ่นใช้งานจริงได้เปลี่ยนเป็นโฮเวอร์เจ็ตยูนิตซึ่งใช้เชื้อเพลิงน้อยกว่าจึงสามารถลอยตัวได้นานกว่ามากแม้จะไม่สามารถเลี้ยวขณะลอยตัวได้ก็ตาม รุ่นใช้งานจริงนี้ได้ดัดแปลงโรเซ็ตให้เป็นมาราไซรุ่นปกติ ด้านหลังและไหล่ขวามีล็อกสำหรับติดตั้งโล่ชิลด์บูสเตอร์และส่วนลำตัวจะติดเกราะเสริมแบบเดียวกับของ RMS-106C ไฮแซ็คแคนน่อนซึ่งติดตั้งบีมกันแบบสาดกระจายเอาไว้
สถานีออกซฟอร์ดเซอร์คัส
สถานีออกซฟอร์ดเซอร์คัส () เป็นสถานีหนึ่งของรถไฟใต้ดินลอนดอน
สถานีนี้ตั้งอยู่บนสายเซ็นทรัลระหว่างสถานีบอนด์สตรีทและสถานีทอทเทนแฮมคอร์ตโร้ด บนสายเบเคอร์ลูระหว่างสถานีรีเจนทส์พาร์กและสถานีพิคคาดิลลี่เซอร์คัส และ บนสายวิกตอเรียระหว่างสถานีกรีนพาร์กและสถานีวาร์เรนสตรีท สถานีนี้อยู่ในเขต 1
พระเจ้าบรมวงศ์เธอ พระองค์เจ้าแขไขดวง
พระเจ้าบรมวงศ์เธอ พระองค์เจ้าแขไขดวง (11 มกราคม พ.ศ. 2406 — 19 สิงหาคม พ.ศ. 2472) พระราชธิดาพระองค์ที่ 67 ในพระบาทสมเด็จพระจอมเกล้าเจ้าอยู่หัว รัชกาลที่ 4 กับพระองค์ที่ 8 ในเจ้าจอมมารดาเที่ยง
ประสูติวันจันทร์ที่ 11 มกราคม พ.ศ. 2406 เป็นพระราชธิดาในพระบาทสมเด็จพระจอมเกล้าเจ้าอยู่หัว เป็นพระเจ้าลูกเธอพระองค์ที่ 8 ใน 10 พระองค์ของเจ้าจอมมารดาเที่ยง (สกุลเดิม โรจนดิศ) มีพระเชษฐาและพระภคินีร่วมพระอุทรได้แก่ พระองค์เจ้าโสมาวดี, พระองค์เจ้าชายเสวตรวรลาภ, พระองค์เจ้าศรีนาคสวาดิ, พระองค์เจ้ากมลาสเลอสรรค์, พระองค์เจ้ากนกวรรณเลขา, พระองค์เจ้าหญิงไม่ปรากฏพระนาม, พระองค์เจ้าไชยานุชิต, พระองค์เจ้าชายจรูญฤทธิเดช และพระองค์เจ้าพวงสร้อยสอางค์
พระบรมราชชนกได้เสด็จสวรรคตเมื่อพระองค์มีพระชันษาได้เพียง 5 ปี ทรงจำได้ว่าพระราชบิดารับสั่งเรียกพระองค์ว่า ""ลูกแขจ๋า"" แต่ทรงจำพระพักตร์พระราชบิดาไม่ได้ ทั้งนี้พระองค์มีศักดิ์เป็นพระญาติของเจ้าฟ้ากุณฑลทิพยวดีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฏราชกุมาร ทรงเรียกพระองค์ว่า "น้าแข"
พระเจ้าบรมวงศ์เธอ พระองค์เจ้าแขไขดวง สิ้นพระชนม์วันจันทร์ที่ 19 สิงหาคม พ.ศ. 2472 สิริพระชนมายุ 66 พรรษา
เครื่องยนต์ 4 จังหวะ
เครื่องยนต์ 4 จังหวะ () เป็นเครื่องยนต์ที่ใช้ในรถยนต์ รถจักรยานยนต์ รถบรรทุก ที่ใช้เครื่องยนต์ที่มีการเผาไหม้ภายใน สำหรับเครื่องยนต์เบนซิน () ไอของน้ำมันจะถูกอัดแล้วถูกจุดระเบิดโดยหัวเทียน
"ไอดี" คือส่วนผสมของไอระเหยหรือละอองน้ำมันเบนซินผสมกับอากาศ ไอดีจะถูกดูดเข้ากระบอกสูบหรือฉีดเข้ากระบอกสูบโดยหัวฉีดในช่วงชักดูด และไอดีจะถูกอัดให้มีอุณหภูมิสูงขึ้นประมาณ 700-900 องศาเซลเซียส แล้วไอดีถูกจุดระเบิดโดยประกายไฟประมาณ 25,000 โวลต์ จากเขี้ยวหัวเทียน เรียกช่วงชักนี้ว่าช่วงชักระเบิด หรือ "ช่วงชักงาน" แรงระเบิดทำให้ลูกสูบเลื่อนลง เครื่องยนต์ได้งานในช่วงชักนี้ ทำให้เพลาข้อเหวี่ยงเกิดการหมุน เป็นการเปลี่ยนพลังงานความร้อนเป็นพลังงานกล ช่วงชักคายลูกสูบเลื่อนขึ้น ลิ้นไอดี "ปิด" ลิ้นไอเสีย "เปิด" ไอเสียออกจากกระบอกสูบทางลิ้นไอเสีย ผ่านท่อไอเสีย ออกสู่บรรยากาศ เครื่องยนต์ทำงาน ครบ 4 ช่วงชัก
หลักการทำงานของเครื่องยนต์ที่ทำงาน 4 จังหวะ (4 ช่วงชัก) แบ่งออกได้ดังนี้อาจารย์ศราวุธ จันไตรรัตน์ ตึกอุตสาหกรรม ชั้นที่ 1 ห้องพักอาจารย์สาขาวิชาช่างยนต์ วิทยาลัยการอาชีพนาหว้า มหาวิทยาลัยนครพนม
เครื่องยนต์ 2 จังหวะ
ดีเซล (แก้ความกำกวม)
ดีเซล (Diesel) สามารถหมายถึง
เครื่องยนต์ 2 จังหวะ
เครื่องยนต์ 2 จังหวะ ( ) คือเครื่องยนต์ที่ทำงาน 2 ช่วงชัก คือช่วงชักที่ 1 คือช่วงชักดูดกับอัด และ ช่วงชักที่ 2 คือช่วงชักระเบิดและ"""กลายเป็นโกโก้ครันชชช"""และเครื่องยนต์2 ช่วงชักจะไม่มีวาล์วเปิดปิดไอดีไอเสีย แต่จะใช้ลูกสูบเป็นตัวเปิดปิดไอดีไอเสียแทน ซึ่งเครื่องยนต์ 2 ช่วงชักจะทำงานรอบจัดกว่าเครื่องยนต์ 4 จังหวะ และการเผาไหม้ก็มีประสิทธิภาพด้อยกว่า4จังหวะ
สามารถอธิบายโดยละเอียดได้ดังนี้
ดอกจัน
ดอกจัน ( * ) เป็นเครื่องหมายวรรคตอนชนิดหนึ่ง รูปร่างคล้ายดอกของต้นจัน อาจมีห้าแฉก หกแฉก แปดแฉก หรือมากกว่านั้นขึ้นอยู่กับไทป์เฟซและยูนิโคด โดยปกติการเขียนดอกจันจะเขียนให้สูงขึ้นกว่าข้อความเล็กน้อย ใช้สำหรับเน้นส่วนสำคัญหรือใช้อธิบายเชิงอรรถ เครื่องหมายนี้มีการเรียกอีกชื่อว่า สตาร์ (star) เพราะมีรูปร่างคล้ายรูปดาว
สำหรับดอกจันสามตัวที่วางเรียงกันแบบสามเหลี่ยม ( ⁂ ) เรียกว่า แอสเทอริซึม (asterism)
ในภาษาศาสตร์เชิงประวัติ ดอกจันใช้วางไว้หน้าคำหนึ่งๆ เพื่อแสดงว่าคำนั้นอาจไม่ถูกต้องโดยตรง แต่ถูกสร้างขึ้นใหม่จากพื้นฐานทางภาษาศาสตร์อื่นๆ ตัวอย่างเช่น คำว่า anilif ในภาษา Proto-Germanic เป็นรูปแบบหนึ่งที่ถูกสร้างขึ้นใหม่
ในภาษาศาสตร์เชิงรังสรรค์ (generative linguistics) ดอกจันมักใช้วางไว้หน้าคำหรือวลี เพื่อแสดงว่าคำหรือวลีนั้นไม่ถูกหลักไวยากรณ์
ดอกจันที่กำกับหน้าวงเล็บหมายถึง คำหรือวลีที่จำเป็นต้องเติมเพื่อให้ถูกหลักไวยากรณ์ ส่วนดอกจันภายในวงเล็บหมายถึง คำหรือวลีนั้นเมื่อเติมแล้วจะผิดหลักไวยากรณ์
ในวิทยาการคอมพิวเตอร์ ดอกจันถูกใช้ในนิพจน์ปรกติเพื่อแทนการซ้ำของอักษรหรือแพตเทิร์นจำนวน 0 ครั้งหรือมากกว่า การใช้ดอกจันในลักษณะนี้เรียกอีกอย่างหนึ่งว่า "คลีนสตาร์" (Kleene star) หรือ "คลีนโคลเชอร์" (Kleene closure) ซึ่งตั้งไว้เพื่อเป็นเกียรติให้กับ สตีเฟน โคล คลีน (Stephen Cole Kleene) นักคณิตศาสตร์ผู้ริเริ่มวิชาวิทยาการคอมพิวเตอร์
ในยูเอ็มแอล ดอกจันใช้แทนจำนวนการซ้ำของคลาสจำนวน 0 คลาสหรือมากกว่า
ฐในส่วนต่อประสานรายคำสั่ง (command-line interface) บางชนิด เช่นเชลล์ยูนิกซ์หรือ Command Prompt ของไมโครซอฟท์ ดอกจันถูกใช้เป็นอักขระตัวแทน (wildcard character) หมายถึงสายอักขระใดๆ การใช้งานดอกจันเป็นอักขระตัวแทนปกติใช้สำหรับการค้นหาแฟ้มในคอมพิวเตอร์ ตัวอย่างเช่น ถ้าผู้ใช้ต้องการหาแฟ้มที่มีชื่อว่า codice_1 การค้นหาด้วยคำสำคัญ codice_2 และ codice_3 จะสามารถหาแฟ้มนั้นเจอได้ เป็นต้น
ในส่วนต่อประสานกราฟิกกับผู้ใช้บางชนิด โดยเฉพาะกับโปรแกรมประยุกต์บนไมโครซอฟท์ ดอกจันใช้นำหน้าชื่อเอกสารที่เรากำลังทำงานอยู่ซึ่งจะปรากฏบนแถบหัวเรื่องของหน้าต่าง เพื่อใช้แสดงว่าการเปลี่ยนแปลงเอกสารนั้นยังไม่ได้ถูกบัน
ในระบบแฟ้มของคอมโมโดร์ (Commodore) และระบบอื่นที่เกี่ยวข้อง ดอกจันที่แสดงถัดจากชื่อแฟ้มในไดเรกทอรี หมายถึงแฟ้มที่ถูกปิดหลังจากการใช้งานอย่างไม่สมบูรณ์ มักจะเรียกกันว่า splat file
สำหรับแบบฟอร์มบนเว็บเพจ เป็นที่ทราบกันดีว่าเครื่องหมายดอกจันใช้แสดงถึงช่องข้อมูลที่จำเป็นต้องกรอก
เครื่องคิดเลขหรือเครื่องบวกเลข (adding machine) บางชนิดใช้ปุ่มเครื่องหมายดอกจันแทน "ผลลัพธ์" หรือใช้สำหรับยุติการบวกหรือลบตามลำดับจำนวน
ในภาษาโปรแกรมหลายชนิดรวมทั้งในเครื่องคิดเลข ใช้เครื่องหมายดอกจันเป็นสัญลักษณ์แทนการคูณ แต่เครื่องหมายนี้ก็ยังมีความหมายพิเศษในบางภาษา ตัวอย่างเช่น
คณะสารสนเทศและการสื่อสาร มหาวิทยาลัยแม่โจ้
คณะสารสนเทศและการสื่อสาร มหาวิทยาลัยแม่โจ้ เมื่อวันที่ 21 พฤษภาคม พ.ศ. 2549 สภามหาวิทยาลัยแม่โจ้ได้มีมติให้จัดตั้งคณะสารสนเทศและการสื่อสารขึ้น โดยจัดการเรียนการสอนในระดับปริญญาโทและตรีโครงการประกวดภาพถ่ายหัวข้อ "นี่คือ...แม่โจ้"
โครงการประกวดภาพยนตร์โฆษณารณรงค์คุณธรรมหัวข้อ "น้ำใจ"
อันทิล จูน
อันทิล จูน () เป็นวงดนตรีแนวอัลเทอร์เนทีฟร็อก จากฮอลลีวูด แคลิฟอร์เนีย ชื่อของวงได้มาจาก การกำหนดเส้นตายให้กับตัวเอง ในการหาสังกัดค่ายเพลง ภายในเดือนมิถุนายน หรือไม่ก็ยุบวงไปเลย ประกอบด้วยสมาชิก Josh Ballard, Dan Ballard และ Daniel Dempsey
การรวมตัวของวงเริ่มจาก 2 พี่น้อง Josh และ Dan Ballard จากอาริโซน่า เดินทางมาลอสแอนเจลิสเพื่อทำตามฝันที่จะเป็นศิลปินให้ได้ โดยมีเส้นตายภายในเดือนมิถุนายนปี 2005 จนได้เซ็นสัญญากับสังกัด Flicker Records และได้พบกับ Daniel Dempsey (มือกลอง)
"Until June" อัลบัมแรกชื่อเดียวกับวงโปรดิวซ์โดย Brian Garcia (ที่เคยร่วมงานกับ Kelly Clarkson และ Our Lady Peace) มีซิงเกิ้ลแรกคือ “Sleepless”
เบลก ลูวิส
เบลก เลวิส () เกิดเมื่อวันที่ 21 กรกฎาคม ค.ศ. 1981 เป็นนักร้อง นักแต่งเพลง บีทบ็อกเซอร์ และเป็นผู้เข้าแข่งขันอเมริกันไอดอล ฤดูกาลที่ 6 เป็นรองจอร์ดิน สปาร์คส
เบลก เลวิสเกิดที่เมืองเรดมอนด์ รัฐวอชิงตัน เขาเริ่มร้องเพลงตั้งแต่อายุ 5 ขวบ และ เริ่มประกวดร้องเพลงตั้งแต่เขาอยู่มัธยมปลาย ยังเป็นบีทบ็อกเซอร์เมื่ออายุได้ 17 ปี เขาได้รับแรงบันดาลใจจากวง M-Pact ที่ซีแอตเติ้ล หลังจากนั้นเขา เป็นสมาชิกวงประสานเสียงชื่อว่า Kickshaw อยู่ 4 ปี จนมาเข้าแข่งขันอเมริกันไอดอล ฤดูกาลที่ 6 ได้ตำแหน่งรองชนะเลิศ
มีผลงานอัลบั้มแรกคือ Audio Day Dream เข้าอันดับ 10 ใน Billboard Albums Chart กับยอดขายในอเมริกาสัปดาห์แรก 97,500 ก๊อปปี้ มีซิงเกิ้ลแรก‘Break Anotha’ ซึ่งเขาร่วมแต่งกับ Ryan Tedder แห่งวง OneRepublic และ Sam Watters
ยุทธนา บุญอ้อม
ยุทธนา บุญอ้อม หรือเป็นที่รู้จักกันว่า ป๋าเต็ด เกิดวันที่ 9 สิงหาคม พ.ศ. 2510 จบการศึกษาจากโรงเรียนสวนกุหลาบวิทยาลัย เข้าศึกษาที่คณะนิเทศศาสตร์ จุฬาลงกรณ์มหาวิทยาลัย แต่เรียนไม่จบเพราะมีปัญหาบางประการกับวิชาเอก ได้เข้าฝึกงานอยู่ที่แกรมมี่อยู่แผนกคอนเสิร์ต และเป็นจุดเริ่มต้นที่ได้ก้าวเข้าสู่นักจัดรายการวิทยุ หรือดีเจ เป็นนักจัดการรายการวิทยุคลื่น กรีนเวฟ และ ฮอตเวฟ เขาถือเป็นคนแรกที่คิดวิธียิงสปอตโฆษณาแบบใช้เกมสนุกๆ มาเล่นกับผู้ฟัง เป็นการโปรโมตสินค้าที่เจ้าของสปอนเซอร์นิยมชมชอบเป็นอย่างดี
หลังจากนั้นออกจากค่ายแกรมมี่มาก่อตั้ง บริษัท คลิกเรดิโอ จำกัด มีคลื่นดังอย่าง แฟตเรดิโอ 104.5 นอกจากการบริหารคลื่นวิทยุ ยุทธนายังเคยทำหนังสือ DDT และเป็นหุ้นส่วนของโรงหนังเล็กๆ ชื่อ โรงภาพยนตร์เฮาส์ เคยเป็นกรรมการอำนวยการ บริษัท สนามหลวงการดนตรี จำกัด ในเครือ จีเอ็มเอ็ม แกรมมี่ ปัจจุบันเป็นดีเจ คลื่น 89 chill fm ของ เอไทม์ มีเดีย และเป็นผู้บริหารบริษัท เกเร จำกัด ที่รับจัดงานแสดงดนตรี งานสำคัญของบริษัทได้แก่ บิ๊ก เมาท์เทน มิวสิก เฟสติวัล
ทางด้านชีวิตส่วนตัวแต่งงานแล้ว มีบุตรสาว 1 คน คือ นานา บุญอ้อม
นฤมล จิวังกูร
นฤมล จิวังกูร หรือ โฟร์ท (อ่านว่าโฟ๊ท) เป็นนักร้องที่มีชื่อเสียงในปี พ.ศ. 2542 - พ.ศ. 2548 โดยมีผลงานภายใต้สังกัดอาร์เอส โปรโมชั่น ผลงานเพลงที่เป็นที่รู้จักอย่างมากมาย อาทิ นาฬิกาทราย, คนที่ใช่ (ในวันที่ผิด), ไม่มีฉันคนนั้นอีกแล้ว, หมายความว่ายังไง และเพลง เหตุผล เป็นต้น
นฤมล จิวังกูร เกิดเมื่อวันที่ 4 กันยายน พ.ศ. 2515 จบการศึกษาระดับปริญญาโทจาก California State University คณะบริหารธุรกิจ (เอกบริหารการเงิน) เป็นบุตรสาวของนายณรงค์ จิวังกูร และนางเยาวนิตย์ จิวังกูร เป็นบุตรสาวคนเดียวของครอบครัว
เริ่มเป็นนักร้องจากการรวมกลุ่มกับเพื่อนนักร้องหญิง 3 คนคือ โฟร์ท นฤมล จิวังกูร , อัยย์ พรรณี วีรานุกูล และ อ๊อด พิรุณ ยิ้มพงษ์ ออกอัลบั้มในนามวง "เอ็กซิท (Exit)" ชื่อชุด "ทางออกของความรู้สึก" ออกวางจำหน่ายเมื่อ เมษายน พ.ศ. 2536
ในปี พ.ศ. 2539 ได้ออกอัลบั้มร่วมกับ ปั่น-ไพบูลย์เกียรติ เขียวแก้ว และ สามารถ สุขกนิษฐ อัลบั้ม "Something in R & B" ออกวางจำหน่ายเมื่อ กรกฎาคม พ.ศ. 2539
หลังจากยุบวงก็มีผลงานเพลงประกอบละคร ภาพยนตร์ และงานร้องประสานเสียงให้กับศิลปินมากมายหลายคน จนในที่สุดได้เข้ามาเซ็นสัญญาออกอัลบั้มเป็นศิลปินเดี่ยวในสังกัด อาร์.เอส.โปรโมชั่น เมื่อปี 2541 โดยได้มีผลงานอัลบั้มออกมาจำนวนมากในช่วงระหว่างปี 2542-2548
เริ่มเข้าสู่ผลงานเพลงในค่ายอาร์เอส ในปี พ.ศ. 2542 โฟร์ทได้มีผลงานกับทางค่ายอาร์เอสโดยการร้องเพลงประกอบภาพยนตร์ แตก 4 รัก โลภ โกรธ เลว ขับร้องเพลง "ความทรงจำ"
ต่อมาในปีเดียวกัน โฟร์ทได้มีผลงานอัลบั้มเดี่ยวชุดแรกกับทางสังกัดอาร์เอส โปรโมชั่น โดยใช้ชื่ออัลบั้มว่า "Fourth" โดยมีเพลงฮิตต่างๆมากมายไม่ว่าจะเป็น นาฬิกาทราย, โลกใบใหม่ และเพลง คืนฝนโปรย นับว่าเป็นการเปิดตัวของเธอได้อย่างดีในอัลบั้มแรก
พ.ศ. 2543 โฟร์ทได้มีอัลบั้มพิเศษคู่กับ "อู๋-ธรรพ์ณธร ปาลกะวงศ์ ณ อยุธยา" ในอัลบั้ม "ธรรพ์ณธร-โฟร์ท Fire&Ice" ซึ่งมีทั้งเพลงแต่งใหม่และเพลงเก่านำมาร้องใหม­่ เพลงฮิต คือ อีกนาน ,ยอมรับคนเดียว,ดีที่สุด และน้ำตา ( นำเพลง น้ำในตา อิทธิและเปลืองน้ำตา ติ๊ก ชิโร่ มารวมเป็นเพลงเดียว)
ในปีเดียวกันก็ยังมีอัลบั้มเดี่ยวชุดที่สองอย่างรวดเร็ว คืออัลบั้ม "Magic Love" โดยมีเพลงฮิต เช่น ไม่มีฉันคนนั้นอีกแล้ว, ฉันทำไม่ได้ และเพลง คลื่นใต้น้ำ
ในปี พ.ศ. 2544 โฟร์มีอัลบั้มพิเศษภายในปีเดียวทั้งหมด 3 อัลบั้มคือ อัลบั้ม "The Celebration 1" เป็นอัลบั้มที่นำเพลงเก่ามาขับร้องใหม่ โดยโฟร์ทได้ร้องเพลง "ยอมยกธง" (ต้นฉบับ: อริสมันต์), อัลบั้ม "Impression" และอัลบั้ม "Zodiac" อัลบั้มนี้ถือเป็นอีกหนึ่งอัลบั้ม ที่สร้างปรากฏการณ์ใหม่ให้กับวงการเพลงไทย ด้วยการคัดเลือก 12 ศิลปิน 12 ราศี มาถ่ายทอดบทเพลงรักจักรราศี เป็นเพลงที่สะท้อนถึงความเป็นตัวของตัวเอง­ในแต่ละราศี จึงทำให้ในแต่ละเพลงที่ออกมาสะท้อนถึงมุมม­องความรักที่ต่างกันออกไปตามราศี โดยโฟร์ทได้ขับร้องเพลง "น้ำค้างกลางตะวัน"
พ.ศ. 2545 โฟร์ทมีอัลบั้มเดี่ยวอย่างต่อเนื่อง คืออัลบั้ม "Fourth Secret" มีเพลงฮิต เช่น หมายความว่ายังไง, คนที่ใช่ (ในวันที่ผิด) และเพลง ร่องรอยของสองเรา และในปีเดียวกับยังมีอัลบั้มพิเศษชื่ออัลบั้ม "Inspiration" อีกด้วย
หลังจากนั้น โฟร์ทก็ได้มีอัลบั้มต่างๆมากมายทั้งอัลบั้มเดี่ยวและอัลบั้มพิเศษ กับทางค่ายอาร์เอส และยังร้องเพลงประกอบการ์ตูนแอนิเมชันอีกด้วย โดยหลังจากที่ออกอัลบั้มชุดสุดท้าย "All My Life" โฟร์ทก็หันหลังให้กับวงการเพลงไปโดยปริยายปัจจุบันทำงานประจำอยู่ที่ฝ่ายบริหารการเงินและอัตราแลกเปลี่ยนระหว่างประเทศ ธนาคารซิตี้แบงค์
ด้วงกุหลาบ
ด้วงกุหลาบ เป็นด้วงขนาดเล็ก ที่ชอบบุกกัดกิน ดอกกุหลาบ พวกใบปาล์มเล็กๆ โดยเฉพาะในที่ดินที่เพิ่งบุกเบิกใหม่ๆ ถ้าหนักมากจะทำให้ชะงักการเจริญเติบโตได้ กระจายตัวในเดือนต่างๆและฤดูกาลต่างๆ พบได้มากในช่วงเดือนกุมภาพันธ์ ถึงเดือนเมษายน พบในดินที่เพิ่งมีการบุกเบิกใหม่ๆเพื่อการทำปาล์มน้ำมัน และเกิดกับปาล์มในระยะแรกปลูกเท่านั้น
ป้องกันและกำจัดได้โดยใช้สารฆ่าแมลงประเภท caพ่นทุก 7-10 วัน ในตอนเย็นทั้งใบและบริเวณโคนต้นrbaryI (Sevin 85% WP) อัตรา 40 กรัมต่อน้ำ 20 ลิตร
สะพานรัษฎาภิเศก
สะพานรัษฎาภิเศก () หรือ สะพานขาว ตั้งอยู่ที่ถนนรัษฎา เป็นสะพานข้ามแม่น้ำวัง ตั้งอยู่ในเขตตำบลหัวเวียง อำเภอเมืองลำปาง จังหวัดลำปาง เดิมเป็นสะพานโครงสร้างไม้ ที่ทางเจ้านรนันทไชยชวลิต เจ้าผู้ครองนครลำปาง และชาวจังหวัดลำปางได้จัดสร้างขึ้นเพื่อเฉลิมพระเกียรติในวาระที่พระบาทสมเด็จพระจุลจอมเกล้าเจ้าอยู่หัวฯ รัชกาลที่ 5 ในโอกาสที่พระองค์ครองราชย์ครบ 25 ปี ในปี พ.ศ. 2437
ในสมัยสงครามโลกครั้งที่ 1 และครั้งที่ 2 ได้ทาสีพรางตาและด้วยการอ้างว่าสะพานแห่งนี้ไม่มีประโยชน์ทางยุทธศาสตร์ จึงรอดจากโจมตีทิ้งระเบิดมาได้ หลังจากนั้นได้มีการก่อสร้างใหม่เมื่อเดือนมีนาคม 2460 เป็นสะพานคอนกรีตเสริมเหล็ก บริเวณสะพานมีเครื่องหมายไก่ขาว และครุฑหลวงประดับไว้ตรงหัวสะพาน
สะพานรัษฎาภิเศกภิเษกยังทำหน้าที่สัญลักษณ์ของเมืองลำปาง ในฐานะของ “ขัวสี่โก๊ง(สะพานสี่โค้ง)” “ขัวหลวง (สะพานใหญ่)” “ขัวขาว (สะพานขาว)”
นักรบ
นักรบ เป็นบุคคลที่มีความสามารถในด้านการต่อสู้ ฟันดาบ และเป็นกำลังสำคัญให้แก่ประเทศในการปกป้องบ้านเมือง ซึ่งนักรบก็เหมือนทหาร แต่ผู้คนใช้เป็นคำติดปากไป เพราะคำว่า นัก ก็คือผู้เชี่ยวชาญหรือเก่ง ส่วน รบ คือ การต่อสู้การโจมตี แต่ละประเทศก็มีนักรบที่แตกต่างกันออกไป เครื่องแบบ ศัสตราวุธ เครื่องป้องกัน รวมไปถึงวิธีการฝึกด้วย
พระเจ้าคริสเตียนที่ 10 แห่งเดนมาร์ก
พระเจ้าคริสเตียนที่ 10 แห่งเดนมาร์ก ("พระนามเต็ม" คริสเตียน คาร์ล เฟรเดริค อัลเบิร์ต อเล็กซานเดอร์ วิลเฮล์ม; Christian Carl Frederik Albert Alexander Vilhelm "ประสูติ" 26 กันยายน พ.ศ. 2413 - 20 เมษายน พ.ศ. 2490) พระราชโอรสพระองค์โตในเจ้าฟ้าชายเฟรเดริค มกุราชกุมารแห่งเดนมาร์ก และ เจ้าฟ้าหญิงโลวิซา มกุฎราชกุมารีแห่งเดนมาร์ก เป็นพระราชนัดดาในสมเด็จพระราชาธิบดีชาร์ลส์ที่ 14 แห่งสวีเดน เมื่อพระชนมายุ 28 พรรษา ทรงเข้าอภิเษกสมรสกับเจ้าหญิงอเล็กซานไดรน์ แห่งเม็คเล็นบูร์ก-สเตรลิทธ์ เมื่อวันที่ 26 เมษายน พ.ศ. 2441 มีพระราชโอรส 2 พระองค์ คือ สมเด็จพระเจ้าเฟรเดอริกที่ 9 แห่งเดนมาร์ก และ เจ้าชายคนุด รัชทายาทแห่งเดนมาร์ก
คติพจน์ประจำรัชกาลของพระองค์คือ
คุณครูจอมเวท เนกิมะ! (ภาพยนตร์โทรทัศน์)
คุณครูจอมเวท เนกิมะ! (ภาคคนแสดง) () เป็นภาพยนตร์ที่สร้างจากการ์ตูนเรื่อง คุณครูจอมเวท เนกิมะ! ซึ่งใช้คนเแสดงจริง โดยได้ถ่ายทำ และนำออกอากาศบนสถานีโทรทัศน์ทีวีโตเกียว เมื่อวันที่ 4 ตุลาคม พ.ศ. 2550 ถึงวันที่ 27 มีนาคม พ.ศ. 2551 ซึ่งกำกับโดย อะยุ คาเนะดะ และจัดทำขึ้นโดยทีมงานสตูดิโอ Starchild ได้สร้างขึ้นมาจำนวน 26 ตอน ในภาพยนตร์เรื่องนี้ได้ใช้นักแสดงหญิงล้วนในการถ่ายทำครั้งนี้ โดยเนื้อเรื่องนั้นได้อ้างอิงและนำเนื้อเรื่องจากการ์ตูน คุณครูจอมเวท เนกิมะ! และ เนกิมะ!? มาใช้ในการถ่ายทำและดำเนินเรื่องในภาพยนตร์
สิทธิพร นิยม
สิทธิพร นิยม เกิดเมื่อวันพุธที่ 25 กันยายน พ.ศ. 2517 เป็นนักแสดงชาวไทย ในตอนเด็กอาศัยอยู่ชุมชนคลองเจ๊ก ย่านบางจาก มีพี่น้องอีก 4 คน โดยได้ช่วยแบ่งเบาภาระที่บ้านโดยการเป็นนักฟุตบอลโรงเรียน เพราะมีเบี้ยเลี้ยง พอตอนอยู่ชั้น ม.4 ในช่วงปิดเทอมหารายได้พิเศษมาทำงานที่เซ็นทรัล ชิดลม เป็นเด็กเข็นรถ ได้ทิปตกวันละ 200 บาท พอหมดสัญญาก็เป็นช่วงที่จบชั้น ม.6 และสอบเข้าได้ที่วิทยาลัยพลศึกษาชลบุรี จบปริญญาตรีจากคณะนิเทศศาสตร์ สาขาการโฆษณา มหาวิทยาลัยศรีปทุม ธันวาคม 2542 และ ปริญญาโท คณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์ (NIDA)
เริ่มงานแฟชั่นชิ้นแรกจากการถ่ายแบบ และมีผลงานตามมาอีกไม่ว่าจะเป็น ถ่ายรูป เดินแบบ ถ่ายโฆษณา เล่นละคร และโด่งดังกับมิวสิกวิดีโอเพลง 18 ฝนของเสือ ธนพล
ชีวิตส่วนตัว สมรสกับ ปัทมวรรณ เค้ามูลคดี (ยุ้ย) เมื่อ 12 กันยายน 2552 ปัจจุบันมีลูกสาว 1 คน ด.ญ.พิมพ์มาดา นิยม (น้องพริม) อายุ 8 ปี